Anketa pokazala: Stanovnici Hersonske oblasti saglasni da uđu u sastav Rusije - 09.06.2022, Sputnik Srbija\nAnketa pokazala: Stanovnici Hersonske oblasti saglasni da uđu u sastav Rusije\nSociološka istraživanja pokazuju da postoji želja stanovnika Hersonske oblasti da uđu u sastav Rusije, izjavio je šef vojno-civilne administracije regiona... 09.06.2022, Sputnik Srbija\nSaldo je naveo da su trenutno u toku konsultacije sa pravnicima i predstavnicima ruskih vlasti povodom referenduma.Ranije je Kiril Stremousov zamenik Vladimira Salda izjavio da je plan da se referendum o ulasku Hersonske oblasti u sastav Rusije bude sproveden tokom ove godine i da je odluka o tome doneta.On je podvukao, da to trenutno nije najprioritetniji zadatak za rukovodstvo oblasti. Pojasnio je da vlasti pre svega rade na povećanju socijalnog i ekonomskog razvoja regiona od koga zavisi kvalitet života stanovnika.Ruska vojska je tokom specijalne operacije Ukrajine preuzele kontrolu nad celom Hersonskom oblasti na jugu zemlje i azovskim delom Zaporoške oblasti. U regionima su formirane civilno-vojne uprave, počelo je emitovanje ruskih TV kanala i radija i obnavljaju se trgovinske veze sa Krimom.Specijalna vojna operacija u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu.Ministarstvo odbrane Rusije redovno naglašava da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.\nrusija, kriza u ukrajini, hersonska oblast, referendum, prisajedinjenje\n© Sputnik / RIA Novosti / Uđi u foto-galerijuStela na ulazu u Herson\nSociološka istraživanja pokazuju da postoji želja stanovnika Hersonske oblasti da uđu u sastav Rusije, izjavio je šef vojno-civilne administracije regiona Vladimir Saldo za televiziju „Rosija 24“.\n„U skladu sa tim istraživanjima, koje su sproveli sociolozi, vidimo da je većina stanovnika saglasna da uđe u sastav Rusije i da se region naziva Hersonska oblast, kako je to još od ukaza Katarine Velike o osnivanju grada Hersona i gubernije bilo naznačeno“, rekao je on.\nSaldo je naveo da su trenutno u toku konsultacije sa pravnicima i predstavnicima ruskih vlasti povodom referenduma.\n„Sve će biti sprovedeno u apsolutno zakonitoj i pravnoj formi. Nećemo dati vremensku odrednicu, ali ćemo se spremiti za taj događaj“, zaključio je Saldo.\nRanije je Kiril Stremousov zamenik Vladimira Salda izjavio da je plan da se referendum o ulasku Hersonske oblasti u sastav Rusije bude sproveden tokom ove godine i da je odluka o tome doneta.\nOn je podvukao, da to trenutno nije najprioritetniji zadatak za rukovodstvo oblasti. Pojasnio je da vlasti pre svega rade na povećanju socijalnog i ekonomskog razvoja regiona od koga zavisi kvalitet života stanovnika.\nRuska vojska je tokom specijalne operacije Ukrajine preuzele kontrolu nad celom Hersonskom oblasti na jugu zemlje i azovskim delom Zaporoške oblasti. U regionima su formirane civilno-vojne uprave, počelo je emitovanje ruskih TV kanala i radija i obnavljaju se trgovinske veze sa Krimom.\nLokalne vlasti: U Hersonskoj oblasti biće sproveden referendum o prisajedinjenju Rusiji\n7 Jun, 09:06


MyCity » Zdravlje -> Ginekologija » Bolovi nakon menstruacije\nPoslao: 12 Jun 2010 21:12\nNadam se da neko moze da mi pomogne.Naime, u zadnjih nekoliko meseci mi se desava da par dana nakon menstruacije imam boloveu stomaku i ledjima isto kao pred menstruaciju,i to onda traje 10-15 dana. Pila sam Yaz godinu dana, 24. maja sam popila zadnju pilulu i tad sam prestala sa koriscenjem. Dobila sam na vreme, i posle 5 dana bolovi su opet poceli. Nisam trudna, pored tableta koristili smo i kondom, uradila sam i 2 testa i oba su negativna. Ako neko zna da mi kaze sta i moglo biti, bila bih vam zahvalna,jer kod ginekologa ne mogu u narednih mesec dana.


Vlada ZDK - Milion KM za prvu fazu rekonstrukcije ceste Zenica - Arnauti\nVlada ZDK – Milion KM za prvu fazu rekonstrukcije ceste Zenica – Arnauti\nVlada Zeničko-dobojskog kantona donijela je odluku kojom je opredijelila sredstva u iznosu od milion KM za realizaciju projekta “Rekonstrukcija 1 faze lokalne ceste Zenica – Babino – Arnauti” na području grada Zenice.\nSredstva za rekonstrukciju prve poddionice Bolnica – Arnauti bila su opredijeljena i u budžetu za 2018. godinu, ali je tenderska procedura prekinuta u završnoj fazi jer se zbog političkih opstrukcija ušlo u kraj građevinske sezone. Pošto odobrena sredstva nisu utrošena, prema zakonu se nisu mogla prenijeti u narednu godinu, tako da se Vlada Zeničko-dobojskog kantona opredijelila da opredijeli isti iznos i u 2019. godini, saopćeno je iz Press službe ZDK.\n– Put Zenica – Arnauti je jedan od strateških ciljeva Vlade Zeničko-dobojskog kantona. Čvrsto smo opredijeljeni da izvršimo rekonstrukciju kompletne saobraćajnice, koja se nalazi na trasi buduće regionalne ceste Zenica – Ponijeri – Kakanj, kako bismo osigurali kvalitetnije uslove za život stanovnika na tom području – izjavio je premijer ZDK Mirza Ganić.\nRusi smjestili BMW E30 u ledenu kocku i nakon...\nImate problema sa snom? Ovo su pića koja će...


ISTRAŽIVANJA U Njemačkoj se najviše boje nedostatka ličnih susreta, a u BiH države i sistema!?\nVi ste ovdje: Home Vijesti Svijet ISTRAŽIVANJA U Njemačkoj se najviše boje nedostatka ličnih susreta, a u BiH države i sistema!?\nDatum kreiranja ponedjeljak, 07 Septembar 2020 06:39\nSARAJEVO, (Patria) - Od prvih dana ekspanzije koronavirusa, stručnjaci su upozoravali na posljedice po mentalno stanovništvo koje će ovaj slućudni virus ostaviti na stanovnike planete Zemlje.\nNjemački institut za socijalna istraživanja i statističku analizu FORSA proveo je istraživanje na zahtjev jedne osiguravajuće kuće. Istraživanje je potom objavljeno u dvosedmičnom besplatnom časopisu "Apotheken Umschau" pod naslovom: “Živite opuštenije - Psiha: Svi su iskusili problematične faze”.\nNedostatak ličnih susreta - 80%\nStrah od zaraze porodice - 57%\nZatvaranje vrtića i škola - 56%\nStrah od ekonomskih posljedica - 50%\nViše stresa u svakodnevnom životu - 38%\nStrah da će i sami dobiti koronu - 22%\nDosada - 22%\nUsamljenost - 22%\nKonstantni sukobi u zdravstvu, nepostojanje jasne vertikalne i horizontalne koordinacije, samovolja.... Izazivaju strahove bh. građana.


SDP:Nesporazum Mukovića i odbora u Tutinu - Radio Sto Plus\nSDP:Nesporazum Mukovića i odbora u Tutinu\nPredsednik Sandžačke demokratske partije Rešad Hodžić izjavio je danas da se iz teksta ostavke dosadašnjeg potpredsednika stranke Muja Mukovića može zaključiti da postoji očigledan nesporazum između njega i odbora SDP u Tutinu. „Mi smo u Tutinu napravili neke promene kako bi u ovoj...\nPredsednik Sandžačke demokratske partije Rešad Hodžić izjavio je danas da se iz teksta ostavke dosadašnjeg potpredsednika stranke Muja Mukovića može zaključiti da postoji očigledan nesporazum između njega i odbora SDP u Tutinu.\n„Mi smo u Tutinu napravili neke promene kako bi u ovoj opštini na sledećim izborima ostvarili bolje rezultate. Čini mi se da je tu nastao i glavni problem sa Mukovićem, a moguće je i to da je ovaj tekst ostavke sastavljen u kancelarijama neke druge stranke“, rekao je Hodžić.\nOn je istakao da u SDP nema nikakvih problema i da ta stranka funkcioniše normalno.\n„Moguće da je Muković našao utočište negde na drugoj strani – to će veoma brzo videti. Žao mi je što se dešavaju ovakve stvari, ali možda je i ovo način da se isfiltrira ljudstvo i kadrovi i da svako ode tamo gde mu je i mesto“, rekao je Hodžić.\nDosadašnji potpredsednik SDP Mujo Muković podneo je danas ostavku na mesto državnog sekretara u Ministarstvu za infrastrukturu Srbije i na sve stranačke funkcije.\n„Kao jedan od osnivača SDP, ne želim da učestvujem u daljem propadanju stranke koja se, nakon što je Rasim Ljajić formirao Socijaldemokratsku partiju Srbije sa sedištem u Beogradu, sa pozicije najjače sandžačke partije svela na usku interesnu grupu nesposobnog rukovodstva“, naveo je Muković u saopštenju.\nMukovićje objasnio da je njegova ostavka na funkciju državnog sekretara u Ministarstvu za infrastrukturu logična posledica njegove ostavke u stranci, ali i „diskriminatorskog odnosa Vlade prema bosnjačkom narodu u sandžačkoj regiji“.


Kanton Sarajevo od sutra neće imati gasa – Sarajevski.ba\nKanton Sarajevo od sutra neće imati gasa\nMinistar prostornog uređenja i zaštite Kantona Sarajevo, Zlatko Petrović jučer je u ostavci potvrdio da od sutra KS neće imati gasa, te da će radnici Toplana i Sarajevogasa ostati bez martovske plaće.\nPetrović je također istakao da će doći do potpunog kolapsa energetskog sistema, s obzirom da u budžetskom planu ove godine nisu predviđena sredstava za pokrivanje gubitaka u komunalnim preduzećima.\n„Preduzeće BH gas traži od nas da im se u srijedu do 12 sati isplati dug za februarsku fakturu od 1,8 miliona maraka. Mi tih para nemamo jer nisu planirane u budžetu. Ne može se tražiti izmirenje duga, a da nemamo instrument ni cijenu na koji način to da uradimo. Preduzeće Toplane će građanima koji koriste njihove usluge umanjiti račune za mart bez obzira na to što su koristili alternativna goriva za zagrijavanje koja su od gasa skuplja za 80 posto“ – rekao je Petrović za Oslobođenje.\nPetrović je također istakao da je usmjerenje sredstava koja su planirana od 1,4 miliona maraka za plate, jedini način da se spriječi potpuni krah energetskog sistema. Smatra da će u oktobru doći do gašenja Toplana i Sarajevogasa, jer se neće moći vršiti osnovna djelatnost.\nKO Samostalnog sindikata radnika komunalne privrede jučer je uputilo dopis kojim se traži da Petrović povuče zahtjev za obustavu isplate martovske plate radnicima Sarajevogasa i Toplana. Tvrde da njegov postupak nije u skladu sa zakonom te da uposlenici nisu dužni ispaštati za nastalu situaciju.


Zvaničnici EU: S Bajdenom odnosi postaju normalni, zajedno na Balkanu - Izazov\nNovi magazin\t 21. novembra 2020. 14:52\nEvropska unija je uverena da će s novom administracijom u Vašingtonu odnosi SAD-EU ponovo postati „normalni“, te će zajedno rešavati i balkanska pitanja, uključujući kosovsko.\nTo su agenciji Beta u Briselu rekli zvaničnici u Savetu ministara EU i Evropskoj komisiji.\nIzvori EU smatraju da Balkan neće biti na spisku prioriteta Bele kuće, već će dominirati velike nevolje s epidemijom korona virusa, ekonomsko-socijalni problemi i velika podeljenost unutar SAD, a na spoljnopolitičkom planu će ključno biti rešavanje odnosa s glavnim svetskim suparnikom SAD – Kinom, dok očekuju i da će se zaoštriti stavovi prema Rusiji.\nBajden bi, kako se očekuje, druge svetske probleme mogao dati u nadležnost Stejt departmentu i savetniku za nacionalnu bezbednost, te je otud zasad teško reći kakva promena se može očekivati u stavu Vašingtona prema rešavanju odnosa Srbija-Kosovo, iako se zna da je Bajden oduvek odlučno podržavao nezavisnost Kosova – primetili su izvori u Briselu.\nPojedini mediji u EU prenosili su iz Vašingtona prve naznake da bi Entoni-Toni Blinken ili Suzan Rajs mogli biti na čelu Stejt departmenta, što danas potvrđuje list francuskih poslovnih krugova „Lezeko“.\nTaj francuski list navodi da će se „Bajden svakako opredeliti za svoje dugogodišnje lične saradnike“ i da je „Blinken specijalista za međunarodne odnose koji je vodio neke krupne dosijee u vreme predsednika Klintona i Obame, kao što su Irak, Avganistan ili pitanje nuklearnog oružja Irana“.\nBajden je, piše francuski dnevnik, Suzan Rajs najpre video na mestu potpredsednice SAD, ali je ona sada među glavnim kandidatima za državnog sekretara – za spoljne poslove.\nSuzan Rajs je bila američka ambasadorka u UN u vreme kada je na čelu Stejt departmenta bila Hilari Klinton, a bila je i savetnica predsednika Baraka Obame za nacionalnu bezbednost, dodaje „Lezeko“.\nPo evropskim diplomatskim izvorima u Briselu, realno je očekivati da će Bajdenova administracija ponovo biti naklonjena tesnoj saradnji s EU u „normalizaciji odnosa Srbije i Kosova, u čemu EU ne odustaje od ključne uloge“.\nU kojoj meri će se nova američka vlada snažnije uključiti u to pitanje, zavisi i od toga koliko će na tom zadatku biti uspešni visoki predstavnik EU Žozep Borel i njegov izaslanik Miroslav Lajčak, ali i od toga ko će to voditi u Stejt departmentu – neko nov ili „stara garda“, ocenjuje list.\n„Svima je jasno“, ukazuju evropske diplomate, „da je zajedno s Amerikom daleko delotvornije raditi na konačnom, zasad ne mnogo predvidivom raspletu srpsko-albanskog ‘Gordijevog čvora’, a nema sumnje ni da Priština neće bez Vašingtona pristati na neko od rešenja koje će izdejstvovati EU, pa je pomoć Vašingtona dobrodošla“.\nKako je Jugoslavija razdvajala Bugarsku i Makedoniju\nZakon sajlu menja – zbog EU propisa skele na Tisi moći će da vuku samo…\nMitropolit Hrizostom: Održavanje Sabora i izbor patrijarha zavisi od…\nMađarski političar dao ostavku u EP i stranci posle seksi žurke u…\nFondacija „Novak Đoković“: Dupliraćemo svaku vašu donaciju…\nVučić putem video-linka sa Merkelovom\nMinistarstvo: Uznemirujuće tvrdnje o oduzimanju dece koja se ne…\nDritan Abazović: Krenućemo od nule u odnosima sa Srbijom, ne želimo…\nPomoć Aniki Manić prikupljena i na Kosovu i Metohiji\nKuća Laze Lazarevića ruglo, zapušteno i zaboravljeno – ko će to…


Bojnik dobio 2,4 miliona dinara za uklanjanje 19 divljih deponija, Lebane dva miliona\nIzvor: JUGpress.com, 18.Maj.2022, 23:48\nMinistarstvo za zaštitu životne sredine namenilo je 2,4 miliona dinara za uklanjanje divljih deponija u opština Bojnik. Zahvaljujući ovim sredstvima na teritoriji ove opštine biće uklonjeno 19 divljih deponija, a opština Bojnik će lokalna samouprava participirati sa milion dinara.\nMinistarka zaštite životne sredine Irena Vujović kaže da se nastavlja sa radom za čistiju budućnost i rešavanju problema divljih deponija u Srbiji.\n„Rezultat >> Pročitaj celu vest na sajtu JUGpress.com << ovog konkursa ministarstva biće više od 700 očišćenih lokacija za godinu dana. Ovo je značajna podrška lokalnim samoupravama za unapređenje stanja životne sredine i podizanje kvaliteta života građana. Neodgovorno i neadekvatno odlaganje otpada utiče na zagađenje vazduha, vode i zemljišta i zato je izuzetno važno da podižemo svest građana, jer jedino zajedno možemo da se izborimo sa ovim velikim problemom i da budućim generacijama ostavimo čistu i zdravu Srbiju“ izjavila je tokom potpisivanja ugovora ministarka Vujović i dodala da je na više lokacija koje su očišćene u prethodnom periodu postavljen video nadzor.\n„Ove godine je, pored 80 miliona dinara namenjenih za uklanjanje deponija, obezbeđeno još 20 miliona za postavljanje video nadzora. Postavljanje video nadzora je značajno da ne bismo dolazili u situaciju da iznova čistimo iste lokacije. Kamere koje smo ranije postavili, povezali smo i sa Ekološkim informacionim sistemom „gReact“, što omogućava da se stanje na jednom očišćenim lokacijama prati u realnom vremenu. Putem ovog sistema moći ćemo i da, na osnovu prijava građana, efikasnije rešavamo ekološke probleme i planiramo budžetska sredstva za naredne projekte. Do sada se pokazalo da su građani, na ovaj način, najviše prijavljivali upravo divlje deponije i zato i odvajamo sredstva za njihovo uklanjanje.“\nI opština Lebane je na ovom konkursu dobila sredstva u iznosu od dva miliona dinara. Projekat se sastoji iz nekoliko faza, čijom se realizacijom postiže željeno stanje – da na mestu postojećih smetlišta i deponija budu parkovi u prirodi sa porukom “Ovo je mesto za odmor u prirodi“. Opština Lebane će za park prevencije izdvojiti 1,2 miliona iz svog budžeta.


Petnica Domaćin Svetskog Kongresa Ekologa | Svet Nauke\nHome > Vesti > Petnica domaćin svetskog kongresa ekologa\nSvet nauke 26.05.2013.2013-05-26T00:02:13+02:002013-05-26T00:02:13+02:00 Vesti No Comments\nNa nedavno održanom sastanku Saveta SETAC-a (Svetske mreže toksikologa i ekologa) u Glazgovu odlučeno je da Istraživačka stanica Petnica bude domaćin svetskog kongresa mladih ekologa i ekotoksikologa u februaru 2015. Istom prilikom za predsednika Studentskog savetodavnog odbora SETAC-a izabran je naš mladi stručnjak Dragan Jevtić.\nSETAC je inače organizacija profesionalca i institucija, koja od 1979. godine okuplja stručnjake u ekologiji, hemiji i toksikologiji. Pored naučnika i akademskih institucija ova globalna organizacija okuplja i ljude iz biznisa i vladinog sektora. Cilj ove organizacije je da bude otvoreni forum za diskusije naučnika, menadžera i drugih stručnjaka o temama vezanim za analizu problema u zaštiti životne sredine, upravljanje zaštićenim dobrima, naučnim istraživanjima i ekološkom obrazovanju.\nKongres mladih naučnika u oblasti zaštite životne sredine organizuje Studentski savetodavni odbor SETAC-a, a za mesto održavanja narednog kongresa izabrana je naša prestižna institucija u inovativnom obrazovanju Istraživačka stanica Petnica, koja je nedavno dobila i nagradu u oblasti ekološkog obrazovanja.\nNa kongresu u Glazgovu, za predsednika Studentskog savetodavnog odbora SETAC-a, tela koje okuplja mlade doktore nauka i studente doktorskih studija, izabran je Dragan Jevtić, koji upravo završava doktorske studije iz oblasti ekotoksikologije u Krakovu (Poljska). Mladi i perspektivni naš naučnik je svoju karijeru započeo u Novom Sadu, da bi kao stipendista evropskih fondova usavršavanje nastavio u EU.\nZa B92 povodom dovođenja ovog kongresa u Srbiju Dragan Jevtić kaže: „Veliko mi je zadovoljstvo da je SETAC prepoznao potencijal Srbije za organizaciju ovako velikog Kongresa. Posebno mi je drago da je baš Petnica izabrana za mesto održavanja, jer mislim da je ona presudna za uspešne karijere mnogih naših mladih naučnika“.\n„Posebna je čast biti predsednik ovakvog jednog tela u okviru svetske mreže ekotoksikologa. Sa druge strane to znači i još manje slobodnog vremena, jer će pored nauke sada i poslovi vezani za funkcionisanje Saveta SETAC-a biti prisutni svakoga dana. Odgovornost je velika.“ – dodaje gospodin Jevtić na čestitke na izboru na poziciju predsednika Saveta mladih stručnjaka SETAC-a.


Da virusi i zaraze decu zaobilaze - Moj pedijatar\nKompanija Ivančić i sinovi organizovala je konkurs sa temom ProbioKid junaci.\nDeca su crtala ProbioKid junake – svoje viđenje borbe dobrih i loših bakerija.\nU veseloj atmosferi tržnog centra Delta City, a u prisustvu omiljnih dečijih glumaca Branka Kockice i Bode Ninkovića, kompanija Ivančić sinovi proglasila je pobednike nagradnog konkursa ProbioKid junaci.\nBojanka sa temom „Da virusi i zaraze decu zaobilaze“ namenjena mališanima bila je edukativnog karaktera u kojoj su na način prilagođen deci obrađene neke osnovne navike zdravog života, priča o imunitetu i borbi dobrih i loših bakterija i virusa.\nKada su uz bojanku naučili nešto više o dobrim bakterijama: gde žive, šta rade i kako jačaju njihov organizam, a u želji da podstaknemo njihovu maštu, u kompaniji su osmislili Nagradni konkurs sa temom: ProbioKid junaci.\nStiglo je mnogo radova. Bilo je u isto vreme zadovoljstvo birati radove, s jedne strane i proglasiti najbolje, s druge strane.\nSvi pristigli radovi zavređuju pažnju, stoga su svi učesnici konkrusa dobili poklon paket proizvoda Ivančić i sinovi, a po tri najbolja učesnika iz svake kategorije vredne nagrade.\nKorigovanje životnih navika i ishrane deteta svakako su prvi, ali često ne i dovoljni koraci. Kao svakodnevni dodatak ishrani dece predškolskog i školskog uzrasta preporučuje se uzimanje dijetetskog proizvoda ProbioKid immuno. To je kombinacija probiotskih bakterija i prebiotika. Njegovom kontinuiranom primenom jača se prirodni odbrambeni sistem protiv raznih bakterija i virusa, a posebno se preporučuje deci sklonoj alergijama, čestim infekcijama i deci koja idu u kolektiv.\nivančić i sinoviprobiotikvirusi


ENGLEZI KAO DA ČEKAJU RAT: Preko 10.000 policajaca spremno za proteste, zbog izdaje Bregzita! | Vesti Dana\nNakon flagrantnog gaženja demokratske odluke da Velika Britanija napusti EU sa samo jednim glasom razlike u parlamentu, ostrvska država se priprema za nerede.\nParlament Velike Britanije odlučio je da ovlasti Terezu Mej da odloži Bregzit, dok je premijerka uprkos referendumskoj volji građana da više ne žele da budu u EU, najavila da se Britanci spreme za nove izbore za evropski parlament. Nakon prevare birača, vlast u Britaniji spremila je 10.000 policajaca obučenih za razbijanje demontracija zbog indicija da bi London mogli da zahvate neredi.\nČarli Hol lider nacionalnog saveta načelnika policije UK, saopštio je da je spremljeno 10 hiljada žandarma kao bi se izbegli neredi kakve je Engleska imala leta 2011 godine, a radilo se o masovnom nasilju u migrantskim kvartovima.\nMartin Hjuit član istog saveta, uputio je upozorenje „istaknutim pojedincima“ iz tabora Bregzita, da ne stvaraju „emotivnu atmosferi“ koja bi podsticala na bes. Kako kaže policija je zabrinuta retorikom koja prati debatu o Bregzitu.\nLider opozicione partije UKIP koja je predvodila Bregzit, Džerard Baten poručio je nedavno Terezi Mej da se ne igra sa glavom, jer je u prošlosti kralj Čarlsom pokušao da pogazi građansku volju i završio je na smrtnoj kazni. Snimak tog govora možete pogledati klikom OVDE.\nUkupno 15 od 43 okruga u Engleskoj i Velsu su zabranili odlazak na odmor policajcima i kako kažu u poslednje 2 nedelje je zabeleženo 37 krivičnih dela povezanih sa Bregzitom. Ipak kasnije je potvrđeno da je pola „krivičnih dela“ zapravo „zlonamerna komunikacija“ i „verbalno zlostavljanje“.


Protesti opomena pred isključenje Lukšiću i Vladi\nLideri MANS-a, Unije slobodnih sindikata i Studentske unije, 2012.\nUoči novog građanskog protesta koji će se pod sloganom “Vrijeme je” održati u nedjelju na centralnom podgoričkom trgu, organizatori, Unija slobodnih sindikata, MANS-a i Studentska unija, sa konferencije za novinare u petak su poručili da će to premijeru Igoru Lukšiću biti “posljednja opomena pred isključenje “.\nUprkos, kako su istakli, opstrukcijama, očekuju masovan odziv građana koji će poručiti da je došlo vrijeme promjena u Crnoj Gori.\n"Imam posebno zadovoljstvo da kažem da će prema izjavama meteorologa u nedjelju svanuti još jedan sunčan dan, baš onakav kakav je bio i 21. januara kada smo počeli ove proteste koji predstavljaju socijalni bunt, jedno veliko građansko neslaganje sa stanjem u kojem se vi trenutno nalazimo", najavio je drugo protestno okupljanje prvi čovjek sindikata Srđa Keković.\nŠirokom frontu građana, radnika, predstavnika NVO sektora i penzionera pridružiće se i sve više studenata, ovoga puta i sa privatnih fakulteta.\n"Studenti očekuju da se profesori konačno pojave u većem broju, zajedno sa studentima 18. marta. Mislim da je vrijeme da se oni sa nama nađu u prvim redovima a ne da nas isturaju naprijed jer mislim da smo u zajedničkoj klopci i u istoj mreži nepravilne primjene Bolonjske deklaracije i korupcije, naročito na Univerzitetu Crne Gore koji bi trebalo da bude slobodan", kaže predsjednik Studentske unije Demir Hodžić.\nPredsjednik Upravnog odbora Unije sindikata i sindikata Željezare Janko Vučinić osvrnuo se na nedavnu izjavu premijera Lukšića koji je za predstojeći protest izjavio da je zapravo podrška Vladi na čijem je čelu.\n"Kada već ne zna šta znači ovaj najavljeni protest, onda ćemo mu mi reći - znači zadnju opomenu pred isključenje, njemu kao neodgovornom pojedincu i svim ostalim neodgovornim pojedincima koji sjede u Vladi Crne Gore. Htio bih da pozovem sve građane na protest da dođu i da im kažemo da novac za punjenje budžeta traže onamo gdje ga ima, na drugoj strani jer se od nas nema više šta uzeti", poručio je Vučinić.\nZahtjevi prema aktuelnoj Vladi, kako je najavila direktorica MANS-a Vanja Ćalović, biće vrlo konkretni i tražiće od premijera da se konačno opredijeli da li zastupa građane ili će njegovom Vladom, kako je rekla, nastaviti da upravlja organizovani kriminal.\n"Ako to ne može da uradi nego će organizovani kriminal nastaviti da vlada Vladom Crne Gore, sudstvom, tužilaštvom i institucijama sistema, ako organizovani kriminal bude nastavio da donosi odluke o sudbini naših građana onda očekujemo da se gospodin Lukšić pomjeri i mi se nadamo da će doći dovoljan broj građana da mu pomogne u toj odluci i ode i prestane da bude brana organizovanog kriminala. Dakle, mi očekujemo konkretne, konkretne poteze prije nego ova država bankrotira", naglasila je Čalović.\nOrganizatori nedjeljnog protesta još jednom su ponovili da na skupu ne žele bilo kakva partijska, nacionalna ili vjerska obilježja, još jednom odbacujući optužbe da je u pozadini svega politički interes.\nNajnoviju optužbu iz DPS-a, poslanika Miodraga Vukovića, kako je stvarni organizator okupljanja opozicija, tumače kao klasičnu političku manipulaciu i podmetanje.\n"Mislim da je gospodinu Vukoviću pametnije da nam se što prije pridruži kao i njegovim kolegama i da traže ono što želi svaki građanin Crne Gore – dobro za Crnu Goru, konkretne rezultate u borbi protiv korupcije i organizovanog kriminala, napredak po pitanju EU integracija i naravno dolazak stranih investitora i slobodu za Univerzitet i za slobodu govora", poručuje Vanja Ćalović.\nOrganizatori ne znaju koliko će ljudi sa sjevera Crne Gore u nedjelju doći u Podgoricu jer su, kako su naglasali, imali opstrukcija u organizovanju autobuskog prevoza. Upravo dok je trajala konferencija za novinare, stigao im je i odgovor od Uprave Željeznica koja je odbila da ustupi vanredni voz iz Bijelog Polja.\n"Bez želje da uvrijedim navijače, da smo navijači vjerovatno bi dobili čak i avion da odemo negdje da navijamo ali u ovoj državi vi kao građani ne možete da dobijete ni tako mali benefit da nekoliko vagona izađu u susret interesima građana", rekao je Srđa Keković.\nPenzioneri uz studente\nGrađanskim protestima pridružiće se i dio organizacija koje okupljaju penzionere. Razlog je loša materijalna situacija penzionera i invalida o čemu govore zvanični podaci o broju penzionera čija su primanja ispod prosječnih.\nPredsjednik Udruženja penzionera i invalida Vojo Vuletić je izrazio zadovoljstvo što će na protestima penzioneri biti uz studente.\n"Prvi iskru upalili su studenti, a kako i ne bi kada im je šef režima organizovao sivi univerzitet, očeve im ostavio bez posla na ulici, a đedove sveo na mizernu i ponižavajuću penziju. Kada studenti i završe fakultet nemaju mogućnosti da se zaposle. Jednostavno – totalna besperspektivnost. Sada se postavlja pitanje šta su ta djeca trebala da rade i kako da izraze svoje nezadovoljstvo", kaže Vuletić.\nProfesor u penziji Radisav Korać naveo je razloge zbog kojih će prisustvovati protestu:\n"Mi ne očekujemo na protestu ove Gomilanoviće koji gomilaju bogatstvo niti ove Gurmanoviće sa onim neskromnim računima za reprezentaciju. Očekujemo sirotinju a nje ima zaista dosta. Moj je poziv svima koji mogu da dođu na protest i da iskažu jedno svoje nezadovoljstvo. Ja sam profesor u penziji i cijeli radni vijek sam proveo na terenu u najudaljenijim selima Crne Gore, po bespuću, stanovao u seoskim kućercima, opismenio i izveo generacije na put. Moja je penzija danas ispod prosječne i sramota je da vam pričam kolika je. Ali to nije moja sramota no sramota ovog društva."\nNa drugoj strani, oficijelni Savez udruženja penzionera Crne Gore neće pozvati svoje članstvo da prisustvuju protestu, jer prema riječima Veljka Golubovića, predsjednika ove organizacije, ni do sada penzioneri nisu izlazili na ulice, ali naglašava da je svaki svaki pensioner o dolasku na proteste sam odlučiti:\n"Mišljenja smo da, budući da penzionerska organizacija nikada do sada nije pozivala penzionere na okupljanje bilo kakave vrste na trgovima, ulicama ispred državnih organa i to neće činiti ni sada. Materijalni položaj penzionera nije na nivou koji bi mi željeli da bude ali nije ništa gori u odnosu na region. Stvar je svakog penzionera hoće li se priključiti ili neće ali organizovanog okpuljanja penzionera neće biti", kaže Golubović.


Pomoć Danskog saveta za izbeglice porodicama iz poplavljenog područja: POČELA IZGRADNJA PRVE MONTAŽNE KUĆE – Palanačke novine\nby Palanačke · 6 novembra, 2014\nPovodom početka radova na izgradnji montažnih kuća za domaćinstva koja su pretrpela najveći stepen oštećenja u majskoj poplavi, predstavnici Danskog saveta za izbeglice i predstavnici lokalne samouprave Opštine Smederevska Palanka – danas su održali konferenciju za štampu. Na konferenciji je istaknuto da su u toku radovi na prvom montažnom objektu, da će uskoro početi izgradnja još dve montažne kuće, i da postoje izgledi da bude izgrađen i četvrti montažni objekat za stanovanje.\nPredstavnike Danskog saveta, u ime Opštine, pozdravio je Živko Petrović, zamenik predsednika SO Smederevska Palanka.\n– Moram da još jednom zahvalim Danskom savetu koji nam je i ovoga puta izašao u susret i pomogao u rekonstrukciji i izgradnji novih kuća porodicama čiji su objekti stradali u majskoj poplavi – rekao je Petrović.\nU okviru programa pomoći Evropske unije područjima u Srbiji koja su pretrpela štete od ovogodišnjih velikih poplava (obezbeđeno je 30 miliona evra za 24 opštine pogođene poplavom), Danski savet za izbeglice, u saradnji sa partnerskom organizacijom „Eneka“, omogućio je rekonstrukciju i rehabilitaciju 170 objekata, u sedam opština u Srbiji (Čačak, Jagodina, Paraćin, Velika Plana, Smederevska Palanka, Ub i Koceljeva). Takođe, koristeći sredstva Evropske unije, Danski savet je omogućio izgradnju 14 montažnih objekata za porodice čije su kuće pretrpele maksimalnu štetu, i zajedno sa „Enekom“ pomoći će u konsolidaciji proizvodnje nekoliko malih privrednih subjekata.\nDetaljnije o svemu ovome govorila je Verica Rečević, menadžer programa Danskog saveta za izbeglice.\n– Ovde u Smederevskoj Palanci imali smo veliku podršku lokalne samouprave, koordinatora projektnih aktivnosti i čitavog tima koji je pomogao pre svega u identifikaciji potreba i štete na terenu, uključujući i delatnosti Centra za socijalni rad i poverenika za izbeglice – rekla Verica Rečević, naglasivši da je celokupan proces selekcije tekao transparentno i detaljno, u saglasnosti sa metodologijom Danskog saveta i Delegacije Evropske unije. – Došli smo do finalne liste korisnika, a zatim je rađena javna nabavka, što je veoma značajna stavka, radi izbora najkvalitetnijeg ponuđača.\nDvadeset četvrtog oktobra potpisani su ugovori sa izvođačima radova, koji će obavljati poslove na rekonstrukciji i izgradnji objekata, a u poslednjoj nedelji oktobra stručni timovi Danskog saveta za izbeglice, izvođača radova i opštinskog tima za nadzor obišli su prioritetne lokacije, i izvršili neophodne pripreme za početak radova.\nU našoj opštini radovi na rekonstrukciji oštećenih kuća počeli su 3. novembra, a u ovoj fazi realizacije programa pomoći Evropske unije, Danski savet za izbeglice obnoviće 20 stambenih objekata (ukupna procenjena vrednost ovog posla je 80.178.00 evra). Tokom prve nedelje novembra počela je i priprema terena za izgradnju jedne od ukupno tri montažne kuće koje su pretrpele maksimalnu štetu, a procenjena vrednost za sva tri montažna objekta je 60.000 evra.\nTakođe, završen je proces odabira mikro i malih preduzeća koja će biti snabdevena repromaterijalom i opremom za ponovno pokretanje posla, a tri izabrana preduzeća na području naše opštine u ove svrhe dobiće pomoć u ukupnoj vrednosti od 15.000 evra.\n-Obezbeđena su sredstva za tri montažna objekta u Smederevskoj Palanci. Četvrti korisnik sa liste je još uvek u procesu verifikacije, potvrde svih osnovnih uslova i kriterijuma koji moraju da se steknu, tako da ćemo u narednim danima videti da li će biti izgrađen i četvrti montažni objekat – istakla je Verica Rečević.\nNačelnik Opštinske uprave, Dragan Milić, naglasio je da se prilikom odabira porodica kojima će biti pružena pomoć, osim stepena oštećenja, obratila pažnja i na socijalni status, odnosno materijalni položaj članova domaćinstava čiji su objekti teško oštećeni ili uništeni u poplavi iz maja tekuće godine.\n-Mi smo jedna od sedam opština, od ukupno stotinu gradova i opština, koje su dobile sredstva donacije iz pomenutih programa – izjavio je Milić, dodavši da je celokupan rad na realizaciji ovog projekta bio u potpunosti transparentan, obavljen uz poštovanje odgovarajućih procedura, a posebno parametara Centra za socijalni rad.\nPo završenoj konferenciji za štampu, članovi delegacije, predstavnici lokalne samouprave i sredstava javnog informisanja posetili su domaćinstva Žikice Ulamovića, u kome se radi na rehabilitaciji oštećenog objekta, i Pavla Živanovića, u čijem dvorištu je počela izgradnja temelja za montažnu kuću.\nRok za završetak radova na individualnim stambenim objektima je 45 dana, a posle toga će početi snabdevanje domaćinstava paketima nameštaja i kućnih aparata. Za ovu svrhu biće utrošeno 50.600 evra.\nPovodom Dana državnosti priznanje dobila i OB „Stefan Visoki“\nPalanački volonteri večeras na koncertu Vlade Georgijeva\nNext story Iz reporterske beležnice: JOVE PRVI PUT MEĐU AZANJCIMA\nPrevious story Hit 6. novembra („Je veux“ – Zaz)


Ciljevi – razvoj šumarstva i prerade drveta\n02.06.2015. / 14:42\nBANJALUKA, Razvoj šumarstva, prerade drveta, jačanje tržišta na nivou Republike Srpske, te oplemenjivanje proizvoda od drveta – opšti su ciljevi Prijedloga mjera za redefinisanje organizaciono-ekonomske i kadrovske pozicije Javnog preduzeća šumarstva “Šume Republike Srpske”.\nNakon rasprave o Prijedlogu ovih mjera u Banjaluci, pomoćnik ministra za šumarstvo i lovstvo Republike Srpske Goran Zubić rekao je novinarima da očekuje da će ovaj prijedlog mjera, koji je bio jedan od ciljeva Ekonomske politike Vlade Republike Srpske za 2015. godinu, dati rezultat u tekućoj i u narednim godinama.\n“U okviru ovog materijala predložene su brojne mjere – sistematizacija i organizacija JP ‘Šume Republike Srpske’ koje podrazumijevaju i definisanje broja radnika, a nije isključeno i da će se utvrditi da trenutno postoji višak radnika u ovom javnom preduzeću”, rekao je Zubić.\nPrema njegovim riječima, uporedo će se raditi i program mjera za dodatno zapošljavanje na račun ostalih nedrvnih proizvoda u šumarstvu.\nOn je rekao da očekuje kvalitetne primjedbe i sugestije u cilju poboljšanja kvaliteta ovog materijala, koji će zatim biti upućen na usvajanje Vladi Republike Srpske.\n“Biće izrađen i jedan Akcioni plan u kojem će biti utvrđeni nosioci aktivnosti, određeni rokovi i ove mjere će ići u implementaciju”, istakao je Zubić.\nOn je zaključio da su šume jedan od najvećih prirodnih resursa Republike Srpske, dok s druge strane šumarstvo i prerada drveta predstavljaju značajan segment u ukupnoj privredi Republike Srpske.\nProfesor na banjalučkom Ekonomskom fakultetu i član tima za izradu Akcionog plana Zdravko Todorović smatra da Vlada Republike Srpske treba da ostvari što veću dividendu u procesu šumarstva i JP “Šume Republike Srpske”, jer je riječ o državnom preduzeću.\nTodorović je rekao novinarima da JP “Šume Republike Srpske” ne smije poslovati sa gubitkom, već svake godine mora ostvarivati i povećavati profit.\nPredstavnik Privredne komore Republike Srpske Lazo Šinik rekao je novinarima da već nekoliko godina postoji potreba, koja se kao jedna od mjera nalazila u Ekonomskoj politici, da se izvrši restrukturisanje javnih preduzeća u Republici Srpskoj.\n“Predložene mjere treba da omoguće da se JP ‘Šume Republike Srpske’ konsoliduje i postane finansijski stabilno, te da se ostvare veći efekti za Republiku Srpsku od resursa šuma”, istakao je Šinik.\nGeneralni direktor JP “Šume Republike Srpske” Dragan Grabovac rekao je da tekuće obaveze i dugoročne obaveze ovog preduzeća iznose po 16 miliona KM.\nNavodeći da ostaje na poziciji direktora ovog javnog preduzeća, Grabovac je rekao da je JP “Šume Republike Srpske” u prošloj godini bilo likvidno, ostvarivši poslovni dobitak u iznosu od 2,5 miliona KM, bilansni gubitak oko 600.000 KM, dok je proizvodnja izvršena 99 odsto, a naplata 100 odsto.\nKomentarišući informaciju o poreskom dugu JP “Šume Republike Srpske” zbog čega mu prijeti blokada računa od Poreske uprave Republike Srpske, Grabovac je rekao da Poreska uprava ove obaveze vodi po osnovu duga prema lokalnim zajednicama iz ranijeg perioda, a ne po drugim osnovama.\nDirektor Šumskog gazdinstva “Visočnik” iz Han Pijeska, jednog od najboljih u okviru JP “Šume Republike Srpske” Janko Golijanin rekao je da su predložene mjere kvalitetne, ali da ih treba što prije primjeniti.\n“Mjere predviđaju veća ovlaštenja direktora organizacionih dijelova i obezbijediće bolje poslovanje u cijelini JP ‘Šume Republike Srpske'”, istakao je Golijanin.\nU organizaciji resornog ministarstva u Administrativnom centru Vlade Republike Srpske u Banjaluci danas je održana rasprava o temi “Prijedlog mjera za redefinisanje organizaciono-ekonomske i kadrovske pozicije Javnog preduzeća šumarstva ‘Šume Republike Srpske'”.\nRaspravi su prisustvovali predsjednik Vlade Republike Srpske Željka Cvijanović i ministar poljoprivrede, šumarstva i vodoprivrede Srpske Stevo Mirjanić.\nPrisutni su bili i ministar industrije, energetike i rudarstva Republike Srpske Petar Đokić, ministar trgovine i turizma Predrag Gluhaković, predstavnici Privedne komore Srpske i preduzeća “Šume Republike Srpske”. Srna\nTagovi: dragan grabovacizborlazo siniksume republike srpskevazno\nKomentari na članak: Ciljevi – razvoj šumarstva i prerade drveta\n03.06.2015 u 9:45\nPostojeci kadar, kao i onaj predthodni nema niakvu viziju napretka i razvoja ovog sistema. Gledam sinoc na TV, sve isti ljudi koji sjede vec 25 godina i nikakvog napretka nema osim njihovih imovinskih kartona. To je jedan odlicno uvezan sistem.Na Sumarskom fakultetu u Banja Luci, sa izuzetkom casnih pojedinaca-entuzijasta, rade ljudi koje ne znaju normalno i razgovjetno komunicirati, sa veoma problematicnim znanjem i diskutabilnim biografijama. Zbog toga kadar koji izlazi sa tog fakulteta nema elementarnih znanja i kao takav predstavlja idealne podatke na zavodima za zaposljavanje. Sistem zaposljavanja u Sumama RS je posebna prica, bez konkursa, rodbinsko stranacko zaposljavanje, uz naravno negativnu selekciju kadrova. Te i ne cudi zbog cega je takva situacija. Ovakvo stanje ce potrajati jos dugi niz godina, bez ikakve mogucnosti za ozdravljenje.\n03.06.2015 u 15:07\nJa se sjećam ministra koji nije znao kuda teče rijeka Sava odnosno Drina .Pa zašto bi u SŠ bili bolji.Odnosno ti 25- godišnji(sjedeći,kako reče) kadrovi (bar mnogi od njih)su itekako stručni i znaju posao ,da sistem tj država pa time i javna preduzeća dozvoljava da funkcionišu .Oni funkcionišu upravo onako kako se od njih očekuje.A druga je priča ovih novih sumnjivih diploma po raznim privatnim faksovima kao i magistrata,doktorata.


Dunav osiguranje: Poklon gorivo uz osiguranje - Dnevnik Juga\nHome / EKONOMIJA / Dunav osiguranje: Poklon gorivo uz osiguranje\nDunav osiguranje: Poklon gorivo uz osiguranje\nSrdjan Stamenkovic 17/03/2016\tEKONOMIJA Leave a comment\nPovodom BG CAR SHOW-a u Beogradu, Kompanija „Dunav osiguranje” pripremila je specijalnu sajamsku ponudu koja donosi brojne popuste, dodatne pogodnosti i vredne poklone.\nU periodu od 14. marta do 30. aprila osiguranici „Dunav osiguranja” moći će sami da kreiraju svoj paket pogodnosti izborom nekih od ponuđenih popusta:\n– 25%popusta pri zaključenju polise auto-kasko osiguranja za nova vozila – koja se prvi put registruju,\n– 20% popusta pri zaključenju polise auto-kasko osiguranja za polovna vozila,\n– 15% popusta pri zaključenju mini-kasko osiguranja i\n– 50% popusta na premiju osiguranja od auto-nezgode uz polisu od auto-odgovornosti.\nOsiguranjem svog motornog vozila od auto-odgovornosti vlasnici vozila dobiće prijateljsku karticu „Dunav auta”, koja obezbeđuje besplatno šlepovanje vozila u slučaju sudara.\nU saradnji sa „Lukojl Srbija”, Kompanija daruje i poklon karticu za gorivo u vrednosti do 6.000 dinara osiguraniku koji na štandu „Dunav osiguranja” u Hali 1 Beogradskog sajma, na internim prodajnim mestima Kompanije širom zemlje, u mreži „Dunav centara“ u Srbiji i preko agenata osiguranja zaključi neku od polisa osiguranja motornih vozila iz naše ponude.\nPonuda važi na teritoriji Srbije za fizička lica u periodu od 14. marta do 31. marta 2016. godine.\nDetaljne informacije o popustima i poklonima možete dobiti besplatnim pozivom Kontakt centra Kompanije na broj 0800 386 286.\nPrevious Ministar Vulin posetio Niš – besplatni obroci za 44 ugrožene porodice\nNext Dunav osiguranje: Poklon gorivo uz osiguranje\nMinistarstvo rada: Poslodavci da poštuju mere zaštite, a zaposleni da instaliraju aplikaciju za merenje UV zračenja\nLeskovac uskoro dobija još jedan brend- ljutenicu, čija sertifikacija je u toku\nLeskovac raspisao konkurse i javne pozive u okviru mera aktivne politike zapošljavanja\nOglašena prodaja “Resorta“: Početna cena 69,5 miliona dinara\nVučić: Vaučeri za odmor u Srbiji u vrednosti od 15.000 dinara, za preko 200.000 građana\nPredsednik Srbije, Aleksandar Vučić, najavi je danas novu podršku za oko 200.000 građana, koji budu …


PREDLOG ZAKONA O IZMENAMA I DOPUNAMA ZAKONA O BEZBEDNOSTI SAOBRAĆAJA NA PUTEVIMA: Postignut dogovor auto-škola i nadležnih, te u Zakonu neće biti odredbe po kojoj zaposleni u auto-školama, svakih pet godina, moraju da polažu za licence\nOko 4.000 zaposlenih u auto-školama Srbije ne treba da strepe za svoja radna mesta posle Nove godine. To je rezultat razgovora koji su u četvrtak, 28. decembra 2017. godine imali predstavnici Privredne komore auto-škola sa ministrom unutrašnjih poslova, Nebojšom Stefanovićem.\n- Zbog odredaba Zakona o bezbednosti saobraćaja na putevima ("Sl. glasnik RS", br. 41/2009, 53/2010, 101/2011, 32/2013 - odluka US, 55/2014, 96/2015 - dr. zakon i 9/2016 - odluka US - dalje: Zakon) iz 2009. godine postojala je opasnost da posle prvih dana 2018. godine većina od oko 400 auto-škola iz Srbije prestane sa radom - kaže Milan Todorović, predsednik zajednice auto-škola Beograda. - Stefanović je obećao da će se maksimalno zauzeti da kroz amandmane dođe do promene ovog člana Zakona, koji se ionako uskoro menja u Narodnoj skupštini Republike Srbije.\nU novom Zakonu o bezbednosti saobraćaja neće biti odredbe po kojoj zaposleni u auto-školama ponovo, svakih pet godina, moraju da polažu za licence.\n- Taj svojevrsni nonsens Zakona iz 2009. godine biće izmenjen, a dotle će, da se ne bi kršio Zakon, svi koji budu morali da polažu ispit za obnavljanje licenci to raditi drugačije nego do sada - kaže Todorović.\nOn objašnjava da će iz ispitnih oblasti biti izbačena pitanja poput "Pitagorine teoreme", "Kantovog zakona", i drugih koja nemaju nikakve veze sa obukom.\n- Ministar je predložio, a mi smo se složili, da 4. januara imamo sastanak sa Agencijom za bezbednost saobraćaja i da mi predložimo oblasti iz kojih će se polagati ispit, sve dok se ta odredba ne stavi u Narodnoj skupštini van snage - kaže Todorović.\nIzvor: Vebsajt Novosti, P.Ž., 28.12.2017.


Sećanje | Mateus - prvi trener koji je sa sprskim timom igrao grupnu fazu LŠ\nPartizan je angažujući Avrama Granta, dobio trećeg stranog trenera nakon raspada SFRJ. Kada su u pitanju stranci najveći uspeh u novijoj istoriji ovog kluba ostvario je Lotar Mateus, postavši prvi trener koji je predvodio neki srpski klub u grupnoj fazi Lige šampiona.\nNakon Geze Kaločaja, koji je ekipu Partizana predvodio nakon Drugog svetskog rata, Partizan se uglavnom oslanjao na "domaće" snage. Treneri iz čitave bivše Jugoslavije su sa promenjljivim uspehom vodili ovu ekipu.\nNakon raspada SFRJ u domaćem fudbalu su se pojavili i prvi strani stručnjaci. Uslovno rečeno stranac, Makedonac Đoko Hadžijevski je sa Vojvodinom 1995. godine bio jesenji šampion, dok je italijanski stručnjak Valter Zenga je sa Crvenom zvezdom jedanaest godina kasnije osvojio duplu krunu. U međuvremenu srpske timove su predvodili i oni manje uspešni strani treneri poput Zdeneka Zemana (Crvena zvezda), Jirgena Rebera (Partizan) ili bivšeg selektora Srbije Havijera Klementea.\nIpak najdublji trag od svih stranih stručnjaka u novijoj istoriji srpskog fudbala ostavio je Lotar Mateus koji je postao prvi trener koji je sa srpskim klubom igrao u grupnoj fazi Lige šampiona.\nOvaj nemački stručnjak je crno-bele preuzeo decembra 2002. godine zamenivši Ljubišu Tumbakovića na kormilu Partizana, koji je sezonu 2002/03 završio na prvom mestu sa 19 bodova prednosti u odnosu na svog gradskog rivala Crvenu zvezdu. Potom su usledile legendarne kvalifikacije za Ligu šampiona...\nPartizan je u drugoj rundi kvalifikacija izvukao švedski Đurgarden i nakon što je prvi meč u Beogradu završen nerešenim rezultatom, malo ko je davao šanse crno-belima da mogu nešto više u revanšu da urade. Međutim...\nU trećoj odlučujućoj rundi za plasman u grupnu fazu Lige šampiona protivnik Partizana bio je engleski Njukasl, koji je u prvom meču u Beogradu slavio sa 1:0. Međutim, u revanšu su crnobeli identičnim rezultatom slavili u Engleskoj, tako da se pristupilo izvođenju jedanaesteraca, nakon kojih su fudbaleri Partizana postali prvi srpski klub koji se plasirao u grupnu fazu Lige šampiona.\nPartizan je doduše takmičenje u grupi završio na poslednjem mestu iza Porta, Marseja i Reala, ali je zato za razliku od sezone 2010/11 kada su učešće u Ligi šampiona završili bez ijednog osvojenog boda, crno-beli tada ostavarili tri remija osvojivši pri tom tri boda, koji su do sada jedini bodovi koje je neka domaća ekipa osvojila u ovom takmičenju.\nZa Partizan su tada igrali i pojedini strani igrači poput Taiba Vesta i Poljaka Žonse, koji se u jednom interviju za sajt crno-belih prisetio tog perioda:\n"Uh, kakva smo ekipa bili. Bili smo mnogo jaki. Mateus nas je neverovatno psihički pripremio za ono što nas je očekivalo u kvalifikacijama za Ligu šampiona, ali i kasnije. Mečevi kao protiv Njukasla se ne igraju često, a nijednog trenutka se nismo predavali, čak i kada su nas dobili u Beogradu sa 1:0. Nemac je zaista bio neverovatan motivator. Dobro se sećam i duela Vesta i Širera, kada mu je Nigerijac polomio nos.\nŽreb nam potom nije bio naklonjen, da smo imali makar malo lakšu grupu, prošli bismo u narednu fazu. Ovako, Real, Porto i Marselj, zaista nismo imali šanse, a to što nismo izgubili nijednu kod kuće smatram velikim uspehom, tri boda iz takve grupe."


Nastavlja se masovna vakcinacija protiv korone u Prijedoru: Od ponedjeljka ponovo dostupna i vakcina "Fajzer" - PrijedorDanas.com - Prijedorski gradski portal\nObavještavamo stanovništvo grada Prijedora da Dom zdravlja nastavlja sa procesom masovne vakcinacije protiv zarazne bolesti COV1D-19 bez prethodnog zakazivanja i naručivanja.\nVakcinacija se obavlja na punktu za vakcinaciju u prostorijama nekadašne zgrade „Apif-a” (bivši SDK), a pored vakcina proizvođača “Sinofarm”, „Sputnik V” i„Astra zeneka”, građanima je od 06.09.2021. godine dostupna i vakcina „Fajzer”.\nVakcinacija “Fajzer” vakcinom će se obavljati u vremenu op 09:00 do 14:00 časova radnim danima, a od 14:00 planirana je vakcinacija i revakcinacija “Sinofarm”, „Sputnnk V” i „Astra zeneka” vakcinama.\nJoš jednom pozivamo stanovništvo grada Prijedora da se vakciniše protiv bolesti COVID-19 kako bi zaštitili sebe i osobe sa kojima dolaze u kontakt, a na taj način istovremeno uticali i na smanjenje širenja ove bolesti u našem gradu.\nFajzer, korona, vakcinacija\n« Republika Srpska bogatija za 27 beba, u Prijedoru rođene dvije\nMinistarka Trivić u Prijedoru: STEAM laboratorije za kvalitetniju nastavu – FOTO »


Drekselmajer čestitao Vladi Vojvodine na priznanju | Autonomija\nDrekselmajer čestitao Vladi Vojvodine na priznanju\nDrekselmajer je naveo da nikada nije zažalio što je doneo odluku da dođe na ove prostore\nKompanija „Drekselmajer grup“ čestitala je danas predsedniku Vladi Vojvodine na visoko rangiranoj pozicijite pokrajine na listi „Evropski gradovi i regioni budućnosti“, koju objavljuje poslovna publikacija britanskog Fajnenšl tajmsa (Financial tajms), fDi intelidžens (Intelligence).\n„Za nas je ovo priznanje rezultat vaše posvećenosti razvoju Vojvodine. Oduvek smo imali vašu potpunu podršku prilikom izgradnje naše proizvodne linije što jednom investitoru olakšava poslovanje u regionu“, navodi se u čestitci.\nDrekselmajer je naveo da nikada nije zažalio što je doneo odluku da dođe na ove prostore, zahvaljujući odličnoj kombinaciji uslužno orijentisanih vlasti, visoko obrazovanih ljudi, dobre logistike i ekonomskog potencijala.\nOva kompanija bavi se proizvodnjom kablovskih setova za automobilsku industriju, posluje u 38 država sveta, a u Vojvodini, u Zrenjaninu proizvodni pogon ima od 2007. godine i do sada je investirala oko 10,5 miliona evra i zaposlila 2.900 radnika.\nVojvodina je na listi „Evropski regioni i gradovi budućnosti“ po kriterijumu efektivnosti stranih ulaganja prva od 54 regiona srednje veličine, četvrta je među svim evropskim regionima i gradovima po istom kriterijumu i četvrta u južnoj Evropi po strategiji za privlačenje stranih investicija.


Srbija spremna na opasnost koja stiže sa pticama-selicama\nSrpska republička uprava za veterinu tvrdi da je spremna da reaguje na povećanu opasnost od pojave ptičjeg gripa, kada ptice-selice počnu da stižu u Srbiju u prvoj polovini septembra.\nDirektor te uprave Dejan Krnjajić rekao je beogradskoj agenciji Beta da su laboratorije u Beogradu, Novom Sadu i Kraljevu opremljene da u roku od osam sati utvrde prisustvo virusa kod uginulih ptica.\nOrnitolog Vojislav Vasić kaže da se u prvoj polovini septembra očekuje premeštanje ptica, kada će mlade ptice zauzeti nova staništa. Očekuje se dolazak divljih patki - gluvare i ridjoglave patke, kao i liske, gnjurace, labudova, čaplji i kormorana - ptica koje najčešće oboljevaju od virusa ptičjeg gripa.\nGlavni migratorni talas u Srbiju stiže krajem oktobra i početkom novembra, a drugi, manji talas u decembru kada iz srednje Evrope krenu milioni vodenih ptica.\nPostoje dve vrste ptica selica: kalendarske selice koje u septembru kreću ka jugu Afrike, i druga vrsta koja nema vreme i mesto slidbe, već se iz jednog staništa u potrazi za hranom, seli u drugo. Vodene ptice, koje su nosioci virusa ptičjeg gripa, kreću sa severa kada počne da se ledi voda - obično u oktobru i lete do prve nezamrznute vode. Tokom selidbe ptice dolaze u Srbiju gde voda obično mrzne u decembru i za njih je posebno privlačan Dunav. Kako kažu ornitolozi, ptice se smeštaju i u blizini ribnjaka i bara gde može da dodje do mešanja sa domaćim živinom i povećane opasnosti od prenošenja virusa ptičjeg gripa.\nVojislav Vasić naglađava da su najugroženija staništa u Vojvodini, gde ima dosta vodenih površina, kao i da se veliki broj ptica-selica smešta i pored veštačkih jezera u okolini Kruševca i Kragujevca.\nDirektor Uprave za veterinu Dejan Krnjajić rekao je da je 20 ornitologa istrazivanjem utvrdilo brojno stanje ptica-selica koje preleću Srbiju, i lokacije njihovih staništa.\nU Rumuniji, Madjarskoj i Bugarskoj u ovom "mirnom periodu" ima ptica zaraženih virusom ptičjeg gripa i zato su u graničnim područjima sa tim zemljama i dalje na snazi mere obaveze držanja živine u zatvorenom prostoru. U Srbiji nije zabeležen nijedan takav slučaj.\nKrnjajić je dodao da je pokrenuta inicijativa za formiranje fonda za potpunu nadoknadu štete za ubijenu živinu ako takve mere budu morale da se preduzmu.


Za preduzeća "Grupe Zastava vozila" zainteresovano 17 stranih i 3 domaće kompanije - Edukaplus\nZa preduzeća „Grupe Zastava vozila“ zainteresovano 17 stranih i 3 domaće kompanije\nEduka plus 7. oktobra 2014.\tVesti ostavite komentar 289 pregleda\nZa privatizaciju šest preduzeća iz „Grupe Zastava vozila“, među kojima je i nekadašnja fabrika „Zastava automobili“ koja od imovine ima samo zemljište, zainteresovano je ukupno 20 firmi.\nGeneralni direktor „Grupe Zastava vozila“ Dragan Srejović u izjavi Tanjugu je rekao da je za „Zastavina“ preduzeća zainteresovano 17 inostranih kompanije i tri firme iz Srbije.\nNaglašavajući da ne može da govori o imenima zainteresovanih kompanija, jer su te informacije u nadležnosti Agencije za privatizaciju, Srejović je rekao da u narednih 45 dana Agencija treba da odluči po kom modelu će se preduzeća privatizovati. On je podsetio da Zakon o privatizaciji predviđa četiri modela – prodaju kapitala, prodaju imovine, strateško partnerstvo i prenos kapitala bez naknade.\nKako je kazao Srejović, ima interesenata za „Zastava kamione“, „Specijalna vozila Sombor“, „Zastava obnovljive izvori energije“, „Zastava hortikulturu“, samu „Grupu Zastava vozila“, kao i za zemljište „Zastava automobila“.\nNekadašnja fabrika „Zastava automobili“ , koja je za pet decenija proizvela više od četiri miliona automobila, novembra 2008. godine je prekinula proizvodnju, pošto je dogovoreno strateško partnerstvo italijanskog „Fiat“-a i Vlade Srbije.\nDanas „Zastava automobili“ imaju četvoro zaposlenih, a od imovine zemljište na četiri lokacije, od kojih je jedna u industrijskoj zoni „Korman polje.“\nU sklopu „Zastave“ su i „Zastava medicina rada“ sa 268 zaposlenih i „Zastava Inpro“ sa 350, od kojih su dve trećine osobe sa invaliditetom, ali su oni izuzeti iz privatizacije.\nproizvodnja strane kompanije zastava automobila zastava vozila\t2014-10-07\nTagoviproizvodnja strane kompanije zastava automobila zastava vozila\nprethodni Srbija nudi kanadskim kompanijama najbolje uslove za ulaganje\nnaredni „Nelt Grupa“ planira prihod od 500 mil EUR – Kompanija zainteresovana za pokretanje nove proizvodnje, razmatraju i firme u restrukturiranju


Klimatski paket EU na meti kritika sa različitih strana | EurActiv Serbia\nNemačka industrija upozorila je da bi nove mere EU za ostvarenje klimatskih ciljeva mogle da ugroze konkurentnost evropske privrede. Sa druge strane, u Francuskoj su ekološke organizacije i partije, ali i vladine institucije upozorile na moguće socijalne posledice proširenja tržišta CO2 na zgrade i saobraćaj.\nEvropska komisija usvojila je 14. jula paket mera "Spremni za 55" (Fit for 55) kako bi se glavne politike EU uskladile sa ciljem smanjenja emisije gasova s efektom staklene bašte za najmanje 55% do 2030. godine u odnosu na nivo iz 1990.\nMinistar privrede Peter Altmajer je pozdravio novi paket klimatskih mera Evropske komisije kao “ambiciozan, detaljan i konstruktivan, ali je dodao da mora postojati i mogućnost provere i modifikacije i nije isključio mogućnost protivpredloga za implementaciju pojedinih mera.\nAltmajer je na konferenciji za novinare 15. Jula naglasio da bi takvi protivpredlozi morali da imaju “kvantitativno barem isti klimatski efekat” kao paket mera EU, ali nije naveo primere.\nMinistar je, međutim, takođe upozorio da se ne sme izgubiti iz vida konkurentnost preduzeća i dozvoliti da dobra namera dovede do preseljenja radnih mesta u regione izvan EU, što, kako je rekao, ne bi koristilo ni klimi ni Uniji, preneo je Frans pres.\nPredsednik Saveznog udruženja nemačke industrije (BDI) Zigfrid Rusvurm ocenio je da će klimatski plan biti uspešan i naići na prihvatanje izvan EU samo ako “industrija uprkos dekarbonizaciji ostane konkurentna”.\nNemačkoj industriji “nedostaju važni odgovori na centralna pitanja vezana za očuvanje konkurentnosti i inovativnosti Evrope”, izjavio je Rusvurm.\nPosebno je kritikovao planove koji se odnose na automobilsku industriju, navodeći da “faktička zabrana motora sa unutrašnjim sagorevanjem “ predstavlja “pogrešan odgovor na klimatske zahteve u saobraćaju” i da umesto toga treba iskoristiti sve raspoložive tehnološke opcije.\nI nemačko udruženje zaposlenih u industriji čelika kritikovalo je paket mera komisije, ocenjujući da mu nedostaje industrijsko-politička perspektiva, da nije odgovorilo na zahteve zelene transformacije industrije čelika i da sa sobom nosi dodatne izdatke, a ne nudi podršku za ulaganja.\nSa druge strane, nemačko udruženje za zaštitu životne sredine i potrošača Dojče umvelthilfe (DUH) kritikovale je mere komisije koje se odnose na saobraćaj kao nedovoljne.\n“Gornje granice CO2 za automobile neće se uopšte menjati do 2030. godine, tako da će automobilski koncerni na naše puteve moći da izbace još jednu generaciju ubica klime i gradskih tenkova”, rekao je poslovođa DUH Jirgen Reš.\nPlanom EK predviđeno je i pooštravanje postojećeg sistema trgovine emisijama štetnih gasova (ETS) i taj mehanizam će biti proširen i na pomorski saobraćaj, a uspostavljen je i poseban sistem koji će obuhvatiti zgrade i drumski saobraćaj.\nU Francuskoj je nevladino ekološko udruženje Mreža klimatske akcije kritikovalo predloženo proširenje tržišta emisije CO2, uz ocenu da će takva “socijalno riskantna” reforma samo uvećati račune za gas i energiju najsiromašnijim domaćinstvima, preneo je portal Euraktiv Francuska.\nPredstavnik tog udruženja Nil Makarof rekao je da je reforma utoliko nepravednija što će “teška industrija na evropskom tržištu CO2 do 2035. godine ostati izuzeta od načela ‘zagađivač plaća’.\nSličan stav izrazila je i levičarska partija Nepokorena Francuska (La Frans insumi), ocenivši da će cenu zagađenja i njegovog uklanjanja platiti pojedinci, a ne kompanije koje zagađuju.\nPoslanik centrističkog pokreta Obnovimo Evropu i predsedavajući odbora za ekologiju Evropskog parlamenta Paskal Kanfen čak je ocenio da je predložena reforma tržišta CO2 “političko samoubistvo”.\n“Nemojte učiniti grešku i reformu tržišta CO2 proširiti na grejanje i gorivo. Osetili smo to u Francuskoj, to nam je donelo žute prsluke”, rekao je Kanfen aludirajući na masovne nasilne proteste koji su 2018. godine potresali Francusku.\nFrancusko ministarstvo za ekološku tranziciju saopštilo je da “gaji rezerve prema opravdanosti tih mera i njihovim posledicama na domaćinstva i malu privredu” i najavilo da će nastaviti da radi na tome da “socijalna pravda i solidarnost ostanu u centru klimatskih akcija”.\nFot for 55


SNSD Bijeljina: Lokalna vlast pokušava da umanji problem migranata | Argumenti\nSNSD Bijeljina: Lokalna vlast pokušava da umanji problem migranata\nFoto: SNSD - logo\nGradski odbor SNSD Bijeljina ocijenio je da zbog sve većih problema i priliva migranata, lokalna vlast nema kapaciteta da taj problem adekvatno riješi i upozorio da će ukoliko ne reaguju adekvatno, biti pokušaja da se razne policijske strukture rasporede na teritoriji Srpske.\n“Osim aktivnosti MUP-a Republike Srpske, lokalna vlast mora angažovati postojeće službe i dodatno ljudstvo koje će priliv i trase puta migranata staviti pod kontrolu. Ukoliko lokalne zajednice ne reaguju adekvatno imaćemo pokušaje da se razne policijske strukture rasporede na teritoriji Republike Srpske. Nadamo se da nekim strankama u Republici Srpskoj to nije krajnji cilj ovog procesa”, upozoravaju iz bijeljinskog SNSD-a.\nU saopštenju se navodi da u Bijeljini postoji evidentna migrantska kriza i konstantan priliv ljudi iz Azije i sa drugih odredišta, a da lokalna vlast, u kooridinaciji sa stranačkim funkcionerima u Sarajevu, pokušava da umanji značaj i veličinu ovog procesa.\n“Teze gradonačelnika Bijeljine Miće Mićića da su migranti samo u prolazu kroz Republiku Srpsku se kose sa procesom formiranja kolektivnih centara i problemima i tučama koji se dešavaju u njima. Panika i zabrinutost koju je izrazio gradonačelnik Bihaća Šuhret Fazlić, zbog odsustva podrške vlasti iz Sarajeva i porasta nasilja, te problema koji izazivaju migranti, treba i našem gradonačelniku da bude upozorenje”, kažu u Gradskom odboru SNSD Bijeljina.\nZbog ovakvih iskustava brinu ih, kažu, stvarni razlozi potrebe da se broj migranata umanji i da se evidentan problem predstavi kao kratkotrajan migrantski proces koji se ne tiče građana Bijeljine.\n“Oni se ponašaju tako kao da građani Semberije nemaju svakodnevni kontakt i razna iskustva sa ovim ljudima koji dolaze u naš grad”, navodi se u saopštenju.\nSljedeći članak Fejsbuk i Tviter suspendovali sporne naloge povezane sa Iranom i Rusijom\nPrethodni članak Borjan: Ne želim penale u Salcburgu, daćemo im gol


Nova start-up kompanija u Norveškoj | Avio Press\nJedan od osnivača Norwegian Aira Erik Braathen planira da sa grupom od 5 investitora pokrene novu start-up kompaniju u Norveškoj. Po rečima Braathena, novi avio prevoznik će početi sa radom sledeće godine a u floti će imati 5 uskotrupnih aviona. Start-up kompanija bi u početku trebala da saobraća na domaćim linijama kao i na kratkim letovima ka Evropi. Erik Braathen se obratio javnosti povodom osnivanja kompanije i tada je izjavio sledeće:\n“Mi smo strastveni prema norveškoj avijaciji ali mislimo da se tržište neće vratiti na nivo na kome je bilo pre korona virusa. Koristimo naše znanje i iskustvo kako bi pokrenuli novu norvešku kompaniju koja će se adaptirati na novu stvarnost kao i na zahteve putnika.”\n“Verujemo da je sada pravo vreme da se osnuje nova kompanija. Moći ćemo da iznajmimo avione po razumnim cenama, unajmimo najbolji kadar i stvorimo digitalnu platformu koja je manje kompleksna kako bi imali manji trošak i ostvarili profitabilnost čak i sa malim brojem aviona.”\nErik Braathen je bio član upravnog odbora Norwegian Aira od 2002. do 2009. godine a od 2004. godine je bio i predsednik odbora.


Na Sajmu ubuduće bez prepreka za osobe sa invaliditetom – Beogradski sajam\nPored obilaska svih izlagača na Sajmu knjiga, osobe sa invaliditetom imaće priliku da nesmetano obiđu i sve štandove, kao i bogata dešavanja u okviru stručnog pratećeg programa, i na 49. Sajmu obrazovanja i nastavnih sredstava i 4. Media marketu, koji se održavaju u istom terminu.\nNa sastanku održanom na Beogradskom sajmu ministar Đorđević je najavio da će se Ministarstvo, na čijem čelu se nalazi, predstaviti na hiljadu kvadrata u hali 3a. Ovogodišnji slogan pod kojim nastupaju – „Jednaki“, jasno pokazuje da je ideja Ministarstva za rad, zapošljavanje. boračka i socijalna pitanja da ukaže na činjenicu da su svi građani Srbije jednaki – deca, trudnice, porodilje, zaposleni, nezaposleni, penzioneri, osobe sa invaliditetom, borci, ratni veterani, pripadnici socijalno ugroženih, marginalizovanih ili bilo kojih drugih grupa.\nU okviru ovogodišnjeg nastupa Ministarstva, posebna pažnja biće posvećena predstavljanju rukotvorina, slika i ostalih umetničkih dela koja su napravile talentovane osobe sa invaliditetom.\nNaravno, na ove tri manifestacije biće predstavljene i sve ostale aktivnosti Ministarstva za rad, zapošljavanje, boračka i socijalna pitanja, naglasio je resorni ministar.


Kadetkinjama ŽRK Krivaja zlato na državnom prvenstvu u Gornjem Vakufu – www.zrkkrivaja.com\nNakon onih mlađih i one nešto starije kadetkinje ženskog rukometnoh kluba Krivaja iz Zavidovića osvojile su zlatnu medalju na završnici državnog prvenstva Bosne i Hercegovine.\nDjevojčice rođene 2004. godine i mlađe osvojile su državno prvenstvo koje je danas i jučer odigrano u Gornjem Vakufu – Uskoplju, a finalu su bile bolje od ekipe Knežopoljke, rezultatom 24:29.\nProteklog vikenda na završnici državnog prvenstva naša selekcija djevojčica rođenih 2002. godine i mlađe osvojile su srebrenu medalju a nakon što su u finalu poražene od ekipe ŽRK Borac sa minimalnih 25:24.\nVeliki je ovo uspjeh kako za ženski rukometni klub Krivaja tako i za Zavidoviće obzirom da su naše djevojčice osvojile dva prva i jedno drugo mjesto na završnicama državnog prvenstva Bosne i Hercegovine.\nPodsjetimo, danas su mlađe kadetkinje ŽRK Krivaja, djevojčice rođene 2008. godine i mlađe postale prvakinje Bosne i Hercegovine nakon što su u finalu završnog turnira odigranog u Zavidovićima savladale ekipu Izviđača rezultatom 25:11.


Gradiška: Realizovana akcija na pojas i mobilni telefon, 215 kazni za dva dana\nU Gradišci je realizovana dvodnevna policijska akcija pojačane kontrole učesnika u saobraćaju sa akcentom na korišćenje bezbjednosnog pojasa, mobilnog telefona za vrijeme vožnje i nepropisnog parkiranja vozila.\nSkoro svaka kontrola- kazna\nGradiška policija “nije imala milosti” s obzirom da su skoro svi kontrolisani vozači bili i kažnjeni.\n“Tokom navedene akcije, ukupno je kontrolisano 227 učesnika u saobraćaju, kojom prilikom je sankcionisano 215 vozača ili 94,7%. Po akcentu akcije sankcionisan je 161 vozač, dok su 54 vozača sankcionisana po drugim osnovama”, rekli su iz Policijske uprave Gradiška.\n“Po akcentu akcije sankcionisan je 161 vozač, i to 84 vozača je sankcionisano zbog nekorištenje bezbjednosnog pojasa, 12 vozača zbog korištenja mobilnog telefona za vrijeme vožnje i 65 vozača zbog nepropisnog parkiranja vozila”, dodali su iz PU Gradiška.\n“Apelujemo na sve građane da se pridržavaju odredbi Zakona o osnovama bezbjednosti saobraćaja na putevima u BiH, kako bi vlastitu bezbjednost i bezbjednost drugih građana podigli na što veći nivo”, zaključili su iz policije.


Lucia Cadotsch - Pjevačica za 5 zvjezdica - Front Slobode\nProjekat Speak Low Lucia Cadotsch će predstaviti sa švedskim saksofonistom Otisom Sandsjöom i njemačkim kontrabasistom Felixom Henkelhausenom, na koncertu koji će biti održan u petak 8. novembra u Domu policije.\nOBJAVLJENO: 08.10.19 u 10:28\nLucia Cadotsch, mlada švicarska umjetnica koju nazivaju "pjevačicom nove ere jazza", za kratko je vrijeme postala poznato ime međunarodne scene kada je, kao jedan od rijetkih evropskih muzičara, u Downbeatu, najvažnijem američkom jazz magazinu, zavrijedila 5 zvjezdica za svoj album Speak Low.\nOva Evropljanka pjeva američke jazz standarde koji zvuče evropski autentično. U ansamblu sa dvojicom sjajnih mladih muzičara na saksofonu i kontrabasu, reinterpretira poznate pjesme kakve su Speak Low, Moon River, Don't Explain ili Strange Fruit, na zavodljivo nov i melodičan način, koji je naveo kritičara Guardiana da album ocijeni također sa 5 zvjezdica i napiše: "Zapamtite ime Lucije Cadotsch, često ćete ga čuti u budućnosti!"\n"Tako je genijalan način na koji Lucia Cadotsch preispituje kanon standarda i takvu čaroliju trio baca na ove pjesme da se stiče dojam da je to jedini način na koji bi trebalo pristupati ovim pjesmama: neustrašivo, s nesputanom maštom", piše Downbeat o izvedbama pjevačice koja će po prvi put nastupiti u Sarajevu, na Jazz Festu, dok publika može očekivati izniman koncertni doživljaj. "Nešto ovako impresivno odavno nisam čuo", napisao je novinar Jazzpodiuma nakon jednog koncerta.\nProjekat Speak Low Lucia Cadotsch će predstaviti sa švedskim saksofonistom Otisom Sandsjöom i njemačkim kontrabasistom Felixom Henkelhausenom, na koncertu koji će biti održan u petak 8. novembra u Domu policije. Ulaznice za ovaj koncert važe i za solo koncert izvanrednog američkog gitariste Milesa Okazakija koji će izvesti repertoar Theloniousa Monka, a prodaju se u sistemu kupikartu.ba - online (uz proviziju banke) i na prodajnim mjestima širom Bosne i Hercegovine (bez dodatne provizije).


Izabrano novo rukovodstvo Skupštine općine Srebrenica – dijalogin.tv\nKonstituirajuća sjednica Skupštine općine Srebrenica, koja je prekinuta prošle sedmice, nastavljena je danas izborom novog rukovodstva Skupštine.\nNovoizabrani predsjednik Skupštine općine Srebrenica je Hamdija Fejzić, predsjednik Općinskog odbora SDA, a potpredsjednik je Radomir Pavlović iz SNSD-a.\nU Srebrenici su vlast formirale stranke – SNSD, DNS, SDS, NDP i SDP i dva odbornika SDA.\nPet odbornika iz koalicije SDA/SBiH/SBB su privremeno napustili sjednicu i to su Alija Tabaković, Almir Dudić, Almir Muminović, Begija Smajić i Nedib Smajić.\nNa sjednici Skupštine općine danas trebaju da budu imenovani i vršioci dužnosti načelnika odjeljenja, kao i zamjenik općine Srebrenica. Također, očekuje se usvajanje rebalansa općinskog budžeta za 2016. godinu. (Fena)\nDuraković: Prioritet je zajednička lista za Narodnu skupštinu RS\nPopustila brana u rudniku Sase kod Srebrenice, jalovina istekla u Sašku i Drinu\nSBiH: Sramna dodjela priznanja Dodiku koji negira genocid u Srebrenici\nHadžiomerović: Ustavni sud RS-a potvrdio stavove Bošnjaka, rezultati referenduma bit će poništeni


Radnici Srpske fabrike stakla u Paraćinu, koji su posle uvođenja stečaja proglašeni viškom, zatražili od predsednika Srbije Aleksandra Vučića i premijerke Ane Brnabić pomoć da se izbore za radnička prava.\nOni navode da su na spisku otpuštenih radnika trudnice, ljudi koji su na bolovanju zbog teških operacija, samohrane majke i celokupne porodice.\nOdlukom Privrednog suda u Kragujevcu 20. septembra je otvoren stečajni postupak nad Srpskom fabrikom stakla, a stečajni upravnik je od 810 zaposlenih do sada otpustio 230.\nStečaj je uveden na predlog čačanske firme Veksilum koja od paraćinske Staklare potražuje 47 miliona evra.\n“Već treći dan otpušteni radnici preživljavaju agoniju i pitaju kako je firma registrovana u februaru 2017. godine oterala u stečaj fabriku sa 110 godina tradicije i zašto država ne zaštiti svoje interese jer Sraklara ima dug prema javnim preduzećima”, navodi se u pismu otpuštenih radnika.\nOni ukazuju da je paraćinska fabrika jedina u Srbiji proizvodi šuplje staklo i da je jedini potencijalni recikler staklenog otpada.


MMF poziva EU na puno bankarsko jedinstvo | Dužnička kriza | Al Jazeera Balkans\nMeđunarodni monetarni fond pozvao Evropsku uniju da pojača napore za stabilizaciju svog finansijskog sistema.\nMMF smatra da su rizici po banke tijesno međusobno povezani širom 27-članog blokaEPA\nMeđunarodni monetarni fond (MMF) pozvao je Evropsku uniju (EU) da pojača napore za stabilizaciju svog finansijskog sistema putem ubrzanog napretka ka punoj integraciji bankarskog sektora.\nTaj 27-člani blok se još suočava s velikim izazovima, uz "nastavljanje bankarske i suverene dužničke krize", ukazao je MMF i dodao da je neophodno sveobuhvatno rešenje na nivou cijele Unije, s obzirom na to da su njene banke snažno međusobno povezane.\nMMF je u svojoj prvoj ocjeni finansijske stabilnosti tog bloka pozdravio decembarsku odluku EU-a o osnivanju jedinstvenog bankarskog supervizora, ali je to nazvao "samo početnim korakom" ka punoj bankarskoj uniji, navodi Tanjug.\nBit će neophodni dalji koraci, kao što su zajedničko garantiranje bankarskih depozita, jedinstveni paket propisa za banke i zajednički fond za spašavanje banaka, ukazao je MMF.\nEvropski kreatori politike nisu, međutim, previše voljni formirati punu bankarsku uniju, jer bi to značilo da bi poreski obveznici jedne članice jednoga dana morali spašavati poljuljane banke neke druge članice EU-a, prenosi AP.\nLideri ekonomski discipliniranijih članica, kao što su Njemačka i Holandija, strahuju da bi novac njihovih poreskih obveznika mogao bez njihovog pitanja bitie iskorišten za spašavanje banaka u slabijim članicama.\nMMF obično pravi analize o finansijskoj stabilnosti za pojedinačne zemlje, ali je sada to učinio za EU u cjelini, jer smatra da su rizici po banke tijesno međusobno povezani širom 27-članog bloka i još više u 17 članica koje koriste euro.\nPooštriti stres testove\nMMF je također preporučio EU da pooštri stres testove za banke kako bi se identificirali problemi vezani za likvidnost ili strukturnu slabost banaka.\nTa institucija, sa sjedištem u Washingtonu, također je pozvala EU da svoj novi stalni fond za spašavanje, Evropski stabilizacioni mehanizam (ESM), što prije učini operativnim za dokapitalizaciju banaka.\nTo bi donekle zaštitilo vlade od daljeg nagomilavanja dugova u slučaju da moraju spašavati svoje banke, jer to slabi njihovu finansijsku poziciju.\nPotpun izvještaj MMF-a o finansijskom sistemu EU-a još nije objavljen, jer zvaničnici EU-a još raspravljaju o njemu, navedeno je u saopćenju MMF-a.\nŠpanija usvojila krizni budžet\nEvropski lideri o dužničkoj krizi - Al Jazeera Balkans\nEvropski lideri o dužničkoj krizi\nEU traži da posljedice snose krivci za krizu


Beganović: U KS 141 pozitivan test na koronavirus – TVSA.BA\nNedjelja, 26 Juna, 2022 7:21\nNaslovna/Vijesti/Sarajevo/Beganović: U KS 141 pozitivan test na koronavirus\nBeganović: U KS 141 pozitivan test na koronavirus\nSrijeda, 23 Decembra 2020, 12:21\nČlan Kriznog štaba Ministarstva zdravstva Kantona Sarajevo Kemal Beganović kazao je na redovnoj pres-konferenciji kako je u protekla 24 sata obrađeno 705 testova, čiji su uzorci su prikupljeni od 19. do 22. decembra ove godine.\n“Pozitivnih testova bilo je 141. Istovremeno je 178 pacijenata oporavljeno od Covid-infekcije, što je broj koji i dalje predstavlja pozitivni trend većeg broja oporavljenih od broja zaraženih. Nažalost, četiri osobe su preminule u posljednja 24 sata”, naglasio je Beganović.\nDo danas je prijavljeno ukupno 358 smrtnih slučajeva od Covid-oboljenja, odnosno infekcije koronavirusom. Rekao je i kako je na bolničkom liječenju 210 osoba, od toga na KCUS-u 154, a u Općoj bolnici 56 pacijenata.\n“Na respiratorima u KCUS-u je šest pacijenata, a na neinvazivnoj ventilaciji njih 18. Otpuštena su 22 pacijenta s ovog bolničkog liječenja”, naglasio je.\nŠto se tiče kumulativnih podataka, od 30. januara do 22. decembra ove godine ukupno je PCR metodom registrovano 23.497 zaraženih osoba koronavirusom, od kojih je njih 21.401 oporavljen od zaraznog oboljenja Covid-19. U periodu od 09. do 23. decembra ove godine, na osnovu preporuka epidemiologa, rješenjima inspekcije ili Ministarstva zdravstva KS naložena je 1.841 samoizolacija.\nBeganović je posebno podsjetio na kretanje epidemije poredeći današnje podatke s podacima od prije mjesec dana, kada je broj novozaraženih bio 280 osoba naspram današnjeg 141, a broj aktivnih slučajeva u KS tada je bio 4.792 naspram današnjih 1.738 trenutno aktivnih slučajeva.\nOvoga jutra Beganović je komentirao i jučerašnju odluku Ustanog suda Bosne i Hercegovine vezanu za nošenje maski.\n“Odluka je donesena, mi je još uvijek nemamo u pisanom opravku, samo su mediji o njoj izvjestili o čemu se konkretno radi. Podsjećam da je obaveza nošenja maski u KS propisana u dvije naredbe, prva je naredba Kriznog štaba MZ KS, koja je donesena 20. oktobra i u primjeni je od 15. oktobra do 31. decembra ove godine. A druga je Naredba Federalnog kriznog štaba od 17. decembra ove godine, koja obavezuje građane na teritoriji Federacije da obavezno nose maske za zaštitu respiratornog sistema. Mi ćemo kada primimo odluku Ustavnog suda ispoštovati je u potpunosti, jer smo legalisti i provest ćemo je u dijelu u kojem ona bude obavezna za Krizni štab Ministarstva zdravstva KS”, podsjetio je i najavio Beganović.\n“U slučaju pojave nekih od simptoma kao što su: povišena temperatura, kašalj, gubitak mirisa ili okusa, preporučuje se osobama sa simptomima, kao i članovima kućanstva da ostanu kući, te se telefonski jave nadležnom ljekaru da bi dobili daljnje upute”, poručuju iz Zavoda za javno zdravstvo KS.\nSve preporuke i smjernice u okviru ponašanja za vrijeme pandemije možete naći na web stranici www.zzjzks.ba, saopćeno je iz Služba za protokol i press KS.\nPorodice žrtava genocida u Srebrenici mogu podnijeti zahtjev za oštetu\nPožar i nemiri u kampu 'Lipa', zaposleno osoblje napustilo lokaciju


Polovna plovila - SUZUKI DF150TG i DF175TG\nSuzuki DF150TG i DF175TG su motori velikih zapremina, sjajnih performansi sa malom potrošnjom goriva.\nInovativne tehnologije u liniji Suzuki četvorocilindričnih mišićavih vanbrodskih motora čine je više nego unikatnom ali i izuzetnom.\nTo su motori izrađeni sa željom da svojim korisnicima pruže najbolji, najinovativniji i najpouzdaniji proizvod. Suzuki vanbrodski motori su priznati širom sveta, između ostalog i zbog svoje inovativne tehnologije, motori sa tehnološkim rešenjima bez premca ali i sa naprednim dizajnom. DF150TG i DF175TG su primeri koji to dokazuju. Snažni četvorotaktni motori sa četiri cilindra snage 150ks(110kW) i 175ks (129kW). Svaki nautičar željan snage, efikasnosti i performansi će biti, bez malo, oduševljen kako jednim tako i drugim modelom. Kod oba modela su jasno vidljive prednosti Lean Burn sistema (smanjena potrošnja) i Sistema Precizna Kontrola, koje ističu i modele DF250AP i DF300AP. Poređenje 150-ce i 175-ce sa prvobitnim modelima je dokazalo poboljšanja, smanjena je potrošnja čak 16% a to isto znači više i dalje sa manje goriva čemu pomaže sistem precizne kontrole koji je u potpunosti elektronski kontrolisan. Sve to ukupno doprinosi preciznijem upravljanju prilikom promene i dodavanja gasa kao i u daljoj potrošnji goriva prilikom dužeg rada motora. Sistem takođe doprinosi da gas i promena brzine budu precizniji.\nGlavne karakteristike DF150GT i DF175GT\n- Suzuki precizna kontrola i elektronski gas sa ručicom menjača - čine rad prenosa efikasnim i jednostavnim.\n- Suzuki Lean Burn (smanjenje potrošnje) u saradnji sa sistemom precizna kontrola doprinosi neverovatnoj uštedi goriva kao i jednostavnim prelazima kroz režime, brzo - sporo i obratno.\n- Veliki Blok i velika zapremina, četvorocilindrični motori sa po 4 ventila po cilindru izuzetne snage i obrtnog momenta.\n- Variable Valve Timing (promenljivo vreme hoda ventila), DF175GT pri srednjim i niskim obrtajima daje izražajan obrtni moment a to obezbeđuje vrhunsko ubrzanje.\n- Višestepeni indukcioni sistem obezbeđuje odličnu efikasnost pri velikom broju obrtaja što daje veću snagu motoru dok je u režimu velikog broja obrtaja.\n- Suzuki Precision Control - Electronic Throttle and Shift Systems (sistem precizna kontrola) ovaj sistem u potpunosti omogućava elektronsko upravljanje menjačem i gasom. U kombinaciji sa Suzuki Lean Burn sistemom dolazi se do izvanredne uštede goriva.\n- Suzuki Lean Burn - je prvi put predstavljen u motorima DF70, DF80 i DF90, to je sistem koji konstantno nadzire rad motora (opterećenje, uslove) da bi predvideo koja je optimalna količina goriva potrebna bez gubitka performansi. Ovaj sistem se primenjuje kod sve većeg broja Suzuki vanbrodskih motora, od DF15A sve do DF300A.\n- Višestepeni indukcioni sistem (MSI), na performanse ima uticaj i prava količina vazduha u cilindru. Sistem je osmišljen tako da po potrebi snabdeva motor vazduhom. Konstrukcija usisnog razvodnika sa dve cevi po cilindru, obezbeđuje za sve režime rada motora idealnu količinu vazduha. Pri malim brzinama, vazduh kruži kroz dužu krivu cev (što poboljšava sagorevanje) dok se pri velikim brzinama otvara ventil za direktan ulaz vazduha, što je i kraći put do komore.\n- Suzuki Offset Drive - i kompaktnost čine vanbrodske motore u ovoj klasi vrlo izuzetnim. Pogonska osovina je izdvojena od radilice ali ih spaja sistem zupčanika agresivne razmere prenosa 2.50:1. Prednosti sistema su vidljivi, poboljšana je kompaktnost motora, poboljšana je stabilnost (sistem pomera težište motora ka napred) što utiče i na smanjenje vibracija a poboljšan je i radni učinak.


Strah od pukotina u sistemu - Vlada Stanković - Peščanik\nFatihova džamija u Istanbulu, foto: Konstantin Novaković\nNa pravoslavni Veliki petak 26. aprila turski vojni avioni izvršili su ukupno 39 povreda grčkog vazdušnog prostora. Čak i za uobičajenu igru „izazivanja i neodgovaranja na izazove” između dve države u graničnom pojasu Egeja, reč je o brojci čiji jedini smisao može biti prenošenje jasne političke poruke raznim adresatima. Najpre je reč o direktnim i jasnim porukama samoj Grčkoj da turske pretenzije na egejska ostrva samo privremeno ostaju samo na rečima, što je Turska nedavno pokazala i vežbom mornarice pod nazivom „Plava otadžbina”. Drugi adresat su Evropa i SAD, čitav zapad, protiv koga turski predsednik Redžep Tajip Erdogan poslednje tri godine vodi verbalni rat kako bi ojačao podršku smanjenog broja svojih pristalica. Treća i nesumnjivo najvažnija publika predsednika Turske upravo su sami građani Turske. Put kvazikemalističkog nacionalizma kojim je Erdogan odavno krenuo, poslednjih godina je pretvoren u ogoljeni populistički nacionalizam prepun teorija zavere u kojima je Turska uvek i isključivo nevina žrtve pohlepnih, antiislamskih stranaca. Postoje, međutim, sasvim racionalni razlozi za ovakvo obraćanje turskog predsednika sopstvenim građanima. Iza verbalne i stvarne eskalacije napetosti sa Grčkom, a i sa čitavom NATO alijansom, krije se strah uzdrmanog Erdogana od rušenja slike o njemu kao jedinom i neospornom lideru Turske i jednom od najsnažnijih svetskih političara, slike koju je tokom 18 godina svoje političke dominacije na turskoj političkoj sceni neprestano gradio.\nPrvo je došao težak izborni poraz u Ankari i, posebno, u Istanbulu. Iako Erdogan i njegova Partija pravde i napretka poraz u nekadašnjoj prestonici i dalje ne priznaju, zahtevajući novo glasanje, novi gradonačelnik Ekrem Imamoglu je ustoličen, započevši svoj mandat na isti nenametljiv, smiren način na koji je i ubedio građane Istanbula da glasaju za njega. U njihovom prvom postizbornom susretu u gradu u kome je turski predsednik biološki i politički rođen, novi gradonačelnik je odneo još jednu pobedu: odbijajući da prihvati poraz od ovog naizgled nimalo harizmatičnog lokalnog političara poreklom sa Ponta, Erdogan je odbio da se rukuje sa njim prilikom sahrane turskih vojnika poginulih u sukobima u Siriji. Neuspelim pokušajem ponižavanja novog gradonačelnika Istanbula, turski predsednik je njegovu zvezdu učinio samo još blistavijom, dajući mu dodatno na značaju svrstavajući ga među svoje lične suparnike. Stoga ne čudi što je najvažnije pitanje svih stranih novinara gradonačelniku Imamogluu „da li ćete se kandidovati na predsedničkim izborima 2023” pitanje koje je bez sumnje na pameti i mnogim građanima Turske, ali i liderima na zapadu i na istoku. Nemalo i sopstvenom nezgrapnom i emotivnom reakcijom, Erdogan je posle gotovo dve decenije konačno dobio snažnog suparnika na političkoj sceni Turske. Okolnost da Imamoglu pripada opozicionoj republikanskoj partiji može međutim poslužiti turskom predsedniku kao još jedna prilika za grupisanje i homogenizaciju sopstvenih pristalica. Time bi se izazov Erdoganovoj svemoći mogao predstaviti kao crno-bela borba između lidera koji je Tursku poveo putem napretka – i ostataka nekadašnjeg učmalog režima koji se povijao pod politikim pritiscima zapada. Odnosno, mogao bi se tako predstaviti da jedan od simbola uspeha Erdoganove Turske nije rešio da se oglasi.\nAhmet Davutoglu, Erdoganov saradnik od 2003, nekadašnji ministar spoljnih poslova (2009-2014) a zatim i premijer Turske (2014-2016), uputio je prošle nedelje saopštenje za javnost dugačko čitavih 15 strana. Ovaj ideolog novoosmanske doktrine, po kojoj spoljna politika Turske treba da se vrati velikim ostvarenjima iz vekova dominacije Osmanskog carstva, oslanjajući se pritom na politiku nesukobljavanja sa susedima, izrekao je ne samo prvu pravu i najsnažniju kritiku Redžepa Tajipa Erdogana, već i osudu svih njegovih poteza u unutrašnjoj i spoljnoj politici u poslednje dve godine. Pozivajući se na gubitak poverenja građana na nedavnim izborima, što je praktično prvi Erdoganov izborni poraz od 2001, Davutoglu je uzroke okretanja građana od vladajuće partije video upravo u odustajanju turskog predsednika od sopstvenih ideja: u koalicionom sporazumu Erdogana sa ekstremistima i sukobima sa susedima koji su doveli do slabljenja ukupnog geopolitičkog položaja Turske. Ovaj nekadašnji univerzitetski profesor iz Konje – vizantijskog Ikonijuma – sedišta prve islamske države u Maloj Aziji, Seldžučkog sultanata iz 11. veka, nije propustio da ukaže i na opasnost kontrolisane ekonomije koju poslednjih godina sprovodi predsednik Erdogan. Davutogluova poruka je sasvim jednostavna, uprkos njenom obimu: Partija pravde i napretka mora da se vrati svojim korenima, podjednako u političkom i u ekonomskom smislu.\nUpravo jednostavnost poruke ovog uticajnog insajdera predstavlja posebnu opasnost za Erdogana – njome se odbacuje njegova ukupna politika od 2016. kada je uz tešku muku sproveo ustavnu reformu i kao predsednik preuzeo apsolutnu vlast u svoje ruke. Iako Davutoglu još uvek uporno opovrgava priče da će predvoditi sve brojnije nezadovoljne nekadašnje funkcionere vladajuće stranke u nekoj novoj političkoj organizaciji, turskom predsedniku je po prvi put otvoreno postavljen izazov. Kako će na njega odgovoriti, Erdogan je pokazao na pravoslavnu Veliku subotu – na partijskom sastanku je istakao opasnost od unutarpartijskih neprijatelja, obećavši brzu odgovornost za sve neposlušne funkcionere. „Obavešteni smo o svemu što se događa u svakoj izbornoj provinciji, znamo sve”, rekao je turski predsednik. Slanjem nazad u zatvor šestoro novinara legendarnog republikanskog, pro-kemalovskog lista Džumhurijet (Republika), jedinog pravog glasila nad kojim nema potpunu kontrolu, na odsluženje kazne zbog navodne podrške pokušaju puča iz jula 2016, Erdogan je i Davutogluu i svima u opoziciji pokazao kako će odgovoriti na izazove. Ali on više ne može sakriti sve veću pukotinu u svojoj političkoj dominaciji.


BENEFICIRANI RADNI STAŽ: Državna revizorska institucija utvrdila da je 65.000 zaposlenih u državnim organima dobilo privilegije na osnovu nejasno definisanih kriterijuma\nDržavna revizorska institucija (DRI) utvrdila je da od oko 110.000 radnika koji imaju beneficirani staž u Srbiji, čak 65.000 njih je zaposleno u državnim organima i dobili su tu privilegiju na osnovu nejasno definisanih kriterijuma.\nSamo zbog toga što su zaposleni u Ministarstvu unutrašnjih poslova, Ministarstvu odbrane, Poreskoj upravi, zavodima..., a rade kao administrativni, tehnički radnici, šalterski radnici, PR-ovi, komercijalisti... oni ostvaruju pravo na staž kao i njihove kolege - policajci, pripadnici specijalnih jedinica, vojnici, čuvari u zatvorima, rudari...\nPosledica ovakve primene prava na beneficirani radni staž, po kome su se među povlašćenim našli i frizeri, moleri, muzičari... je, kaže vrhovni državni revizor Svetlana Toma Anokić, da država ukupno za beneficije godišnje daje oko četiri milijarde dinara, od čega je 59 odsto tog novca "pod znakom pitanja".\n- Očekivali smo da državni organi učine mnogo više, međutim, nisu se potrudili i onda smo odlučili da krenemo u reviziju - napominje Anokić.\nU DRI opominju da broj onih koji dobijaju beneficirani radni staž iz godine u godinu raste te da je u proseku svake godine, 1.000 zaposlenih više imalo pravo na beneficirani radni staž.\n- U okviru MUP-a, imate ljude koji rade zaista opasne poslove, kao što su vatrogasci, ronioci, piloti, međutim, primenama pravilnika menjao se sistem pa su u nekom trenutku odlučili u MUP-u da ljudi koji rade na administrativno-tehničkim poslovima, knjigovodstvenim, kadrovskim, na održavanju vozila vremenom dobiju beneficirani radni staž - objašnjava Anokić.\nZato su, kažu, krenuli u kontrolu i "intervjuisanje" zaposlenih po državnim institucijama kako bi utvrdili kako se i kome tačno dele beneficije.\nZbog utvrđenih nepravilnosti, kaže Toma Anokić, DRI je dala rok državnim organima od 90 dana da izrade jasnu metodologiju po kojoj njihovi zaposleni ostvaruju pravo na "dopunski staž".\nPreporuke državnih revizora i zaključci iz izveštaja upućene su na adrese ministarstava odbrane, unutrašnjih i spoljnih poslova, pravde, BIA, Poreskoj upravi, Upravi za izvršenje krivičnih sankcija, kako bi sa Ministarstvom za rad, koje je nadležno za ova pitanja, utvrdili način i postupak dodeljivanja "dodatnog staža".\nDržani revizor navodi da, na primer, u Poreskoj upravi, beneficirani radni staž ima 144 ljudi, a većina ima uvećanje koliko i operativci Bezbednosno informativne agencija - 12 meseci staža, računa im se kao 16 meseci osiguranja.\n- Svi oni koji sede u kancelarijama nema potrebe da imaju beneficirani radni staž - ističe Anokić.\nJedan od primera neusklađene metodologije po kojoj se određuje ko ima pravo, a ko ne na ovu povlasticu je i u Upravi za izvršenje krivičnih sankcija, zatvorima, gde pored onih koji opravdano imaju beneficirani staž, poput stražara, čuvara, ovu pogodnost za raniju penziju dobijaju i farbari, električari, psiholozi, doktori, frizeri, kuvari...\nMeđutim, prema njenim rečima, nije jasno dokazana težina njihovog rada kao i ni, recimo, članova vojnog orkestra.\nZaposleni u BIA i MUP na "sedećim" poslovima, kaže Toma Anokić, rekli su u razgovoru sa revizorima da su pod svakodnevnim "stresom", kada sarađuju sa funkcionerima te i da rade sa poverljivim informacijama.\nAli, ni oni, kaže državna revizorka, nisu mogli da dokažu da rade težak posao ni po jednom kriterijumu o dodeli beneficiranog radnog staža.\nIzvor: Vebsajt Blic, 11.01.2018.


Subvencionirana kreditna linija u iznosu od 25 miliona maraka za privredne subjekte na teritoriji Tuzlanskog kantona - MSP\nSubvencionirana kreditna linija u iznosu od 25 miliona maraka za privredne subjekte na teritoriji Tuzlanskog kantona\nPrivrednim subjektima s područja našeg kantona uskoro će biti na raspolaganju najpovoljnija kreditna linija u Bosni i Hercegovini, ukupne vrijednosti 25 miliona KM. Rezultat je to Ugovora kojeg su danas potpisale Sparkasse Bank d.d. BiH i Vlada Tuzlanskog kantona. Radi se o realizaciji ranije najavljenog projekta plasmana kreditnih sredstava uz subvencioniranje dijela kamatne stope privrednim subjektima sa područja Tuzlanskog kantona. Kako je predviđeno ovim ugovorom ukupna kamatna stopa za kredite predviđena je u iznosu od 4,2%, ali će 3% te kamatne stope subvencionirati Kantonalna vlada. To znači da će kamata za kredite, maksimalne vrijednosti od 2 miliona KM, za privredne subjekte iznositi samo 1,2%, što ovu kreditnu liniju čini trenutno najpovoljnijom na području Bosne i Hercegovine.\n„Očekujem da ovaj projekat i kreditna linija koju ćemo privrednicima staviti na raspolaganje budu poticaj i izazov našim privrednicima da pokrenu investicijske projekte u svojim privrednim društvima, da povećaju ili moderniziraju proizvodne pogone, povećaju obim industrijske proizvodnje, a time i otvore nova radna mjesta“ rekao je nakon zaključenja ugovora premijer Tuzlanskog kantona Bego Gutić.


SZO: Od Nove godine sedam miliona inficiranih omikronom u Evropi\nEvropske zemlje su prijavile više od sedam miliona novih infekcija omikron sojem korona virusa u prvoj nedelji januara, što predstavlja povećanje iznad 100 odsto za svega dve nedelje, saopštila je u sredu, 11. januara Svetska zdravstvena organizacija (SZO).\nDirektor SZO za Evropu Hans Kluge rekao je novinarima da je 26 evropskih zemalja prijavilo da se više od jedan odsto njihovog stanovništva svake nedelje inficira korona virusom, upozorivši da su sve slabiji izgledi za sprečavanje preopterećenosti zdravstvenih sistema.\nKluge je ukazao na procene naučnika Univerziteta u Vašingtonu da će polovina stanovnika Zapadne Evrope biti zaražena korona virusom u narednih šest do osam nedelja.\n"Omikron se kreće brže i šire od bilo kojeg prethodnog soja koji smo videli", rekao je Kluge.\nOn je pozvao države da narede obavezno nošenje maski u zatvorenom prostoru i da daju prioritet vakcinaciji ugroženih kategorija, pre svega zdravstvenih radnika i starijih osoba, uključujući dodatne "buster" doze.\nSZO je ranije apelovala na bogate zemlje da ne daju svojim građanima "buster" doze već da ih doniraju siromašnijim zemljama u kojima ugrožene kategorije još nisu vakcinisane.\nKluge je izrazio veliku zabrinutost da će omikron soj ostaviti mnogo veće posledice u državama sa nižim stopama vakcinacije.\nSZO: Veliki porast infekcija u svetu, omikron ne klasifikovati kao 'blag'


DPS priprema izbornu listu i odlučuje o budućoj koaliciji – Portal Nikšić\nDPS priprema izbornu…\nDPS priprema izbornu listu i odlučuje o budućoj koaliciji\nDemokratska partija socijalista (DPS) još nije zvanično odlučila sa kojim partijama će nastupiti na predstojećim lokalnim izborima u Nikšiću, ali su otvoreni za koaliciju, saopšteno je iz te partije.\nKako agencija MINA nezvanično saznaje, za sada je skoro izvjesna koalicija DPS-a sa Socijaldemokratama, sa kojima čine aktuelnu vlast u Nikšiću, a kao nosilac izborne liste pominje se bivša ministarka nauke, Sanja Damjanović.\nPredsjednik Opštinskog odbora DPS-a, Zoran Vukićević, rekao je agenciji MINA da očekuju da zajedno sa SD nastupe na izborima, a ko će im se još pridružiti zavisi od ishoda razgovora koji će biti okončani narednih dana.\n„Dobrodošle su partije koje su za očuvanje nezavisnosti, građanskog karaktera države, multietničkog sklada i sekularnog su karaktera, a posvećene su evropskim integracijama, kako bi nastavili trasiranje puta ka Evropskoj uniji (EU)“, naveo je Vukićević.\nCilj im je, kako je kazao, da sačuvaju te vrijednosti za koje su se borili svih minulih godina.\n„Konačnu odluku još nijesmo donijeli, ali ćemo javnosti ovih dana predočiti koaliciju i odborničku listu sa kojima ćemo pred građane“, rekao je Vukićević.\nNa pitanje hoće li među njima biti i nestranačkih ličnosti, Vukićević je odgovorio da im je cilj da to bude najkvalitetnija odbornička lista na predstojećim izborima i da na njoj budu imena uglednih, prepoznatljivih građana, stvaralaca, društvenih aktivista, ljudi koji nijesu politički aktivni, kao i onih koji su svoj doprinos dali kroz partijski angažman.\n“Svjesni smo naših propusta i deformiteta iz prethodnog perioda, jer nijesmo dali adekvatan odgovor na opasnost koja vreba svaku stranku koja je dugo na vlasti, zbog čega su naše poruke veoma teško stizale do glasača na prethodnim izborima”, rekao je Vukićević.\nKako je istakao, sadašnja odbornička lista DPS biće upravo odgovor da su čuli građane i svoje glasače, uvažili i poslušali njihovo mišljenje.\n“Lista DPS biće takva da bi svako ime odborničkog kandidata moglo biti njen nosilac”, rekao je Vukićević.\nGovoreći o programu koji će narednih dana biti predstavljen, ocijenio je da je DPS vlast infrastrukturno razvila Nikšić i ispunila ranija predizborna obećanja, a da im je sada prioritet rješavanje problema nezaposlenosti.\n“Riječ je o problemu sa kojim se sučavaju i mnogo razvijeniji gradovi, a plan nam je da stvorimo bolji životni standard i uslove za mlade, kako bi zajednički razvijali Nikšić koji ima velike potencijale i koje ćemo na najbolji način iskoristiti”, rekao je Vukićević.\nKako je kazao, takva opredijeljenost, kratkoročno gledano, potvrđena je i nedavnim skupštinskim odlukama čiji je cilj da se sačuvaju postojeća radna mjesta u situaciji kada je pandemija koronavirusa negativno uticala i na ekonomiju, i na standard građana.\nVukićević je naveo da je početkom prošle godine stopa nezaposlenosti u Nikšiću bila nikad niža, ali da je ponovo porasla, zbog čega će kroz subvencije pomoći privredi, malim i srednjim preduzećima, kako bi se sačuvala postojeća radna mjesta.\nPrema njegovim riječima, nakon izlaska iz krize izazvane pandemijom, radiće na stvaranju uslova za dolazak investitora i upošljavanju mladih.\nGovoreći o započetoj utakmici za izbore, koji su prevazišli lokalni karakter, istakao je da nikakva uvreda, na bilo čiji račun, neće izaći iz DPS dok je on na čelu nikšićkog odbora te partije.\n„Na lokalnom nivou nije primijećeno toliko tenzija kao do sada, a svjedoci smo i interesovanja i uticaja iz drugih država. Mi isključivo želimo da se fokusiramo na domaće teme, jer će nakon 14. marta Nikšić predvoditi ljudi zaduženi za njegov razvoj, i mora se posvetiti problemima sa kojima se suočavaju građani“, ukazao je Vukićević.\nOn je pozvao sve na smirivanje tenzija i „spuštanje lopte“, kako bi u fer i demokratskoj atmosferi, pobijedio najbolji, a uvjeren je da će to biti odbornička lista na čelu sa DPS-om.\n“Upućeni smo jedni na druge, kao prijatelji, komšije i veoma je važno da se smire strasti“, istakao je Vukićević.\nPotpredsjednik nikšićkog odbora DPS-a, Marko Burić, rekao je da su građani prethodnih dana bili svjedoci političke priče kakva ne bi trebalo da se vidi u Nikšiću.\nKako je naveo, na ulicama grada bili su automobili sa zatamnjenim staklima, stranim tablicama ili bez registarskih oznaka, a prisutni su i „funkcioneri Aleksandra Vučića, kao i neke osobe iz Republike Srpske”.\n„Njihov dolazak nijesu krili aktivisti Nove srpske demokratije, koji su se sa njima fotografisali i objavljivali na društvenim mrežama, a u priču da su bili došli kod rodbine, baš u predizbornim danima, niko ne može povjerovati“, istakao je Burić.\nPolicija je, kako je naveo, saslušala osam državljana iz Srbije, a na graničnom prelazu u Pljevljima oduzeta je izvjesna količina novca i kriptovanih uređaja, za šta se ”pouzdano zna da je bilo namijenjeno u predizborne svrhe u Nikšiću”.\n„To nije dobra atmosfera, kao ni primitivizam iskazan u napadima na direktora Opšte bolnice i samohranu majku zbog crnogorske zastave. Time se ne doprinosi demokratskom duhu, fer i korektnoj atmosferi, kako mora da bude u ovom gradu“, rekao je Burić.\nOn je istakao da se u DPS-u trude da sve to dostojanstveno podnesu, i podsjetio na nedavno saopštenje u kome su kazali da će i njihov odgovor biti drugačiji, ukoliko se to nastavi, mada kako je naveo, to ne vodi ničem dobrom i nadaju se da do toga neće doći.\n„Ne završava se život 14. marta u Nikšiću i treba da nastavimo zajedno, jer smo i do sada, sa našim koalicionim partnerima, mijenjali i razvijali taj grad na bolje”, poručio je Burić.\nNa pitanje kako komentarišu pojedine optužbe da je u Crnoj Gori minulih dana boravio državljanin Srbije, Veljko Belivuk, koji je, navodno, sa nekim ovdašnjim klanovima, trebalo da pomogne DPS-u pred izbore u Nikšiću, Burić je istakao da je to apsolutna neistina i prepoznata matrica njihovih političkih protivnika.\n“Plasiranjem lažnih vijesti i dezinformacijama pokušavaju da zatruju javnost, a takva taktika primjenjivana je i uoči posljednjih parlamentarnih izbora. To je takozvani rat na društvenim mrežama i medijima gdje se lažnim informacijama pokušava naškoditi DPS-u”, rekao je Burić.\nOn je istakao da su iza njih samo građani Nikšića i da DPS „neće u takvo blato”, jer su, kako je kazao, opredijeljeni da se protiv primitivizma, vulgarnosti i lažnih profila na društvenim mrežama, bore sa stvarnim ljudima, na kulturan i dostojanstven način.


Košarkaški savez BiH podnio zahtjev za odgodu utakmice protiv Litvanije – Glas TK – Vaše najdraže novine\nKošarkaški savez BiH podnio zahtjev za odgodu utakmice protiv Litvanije\nKošarkaški savez Bosne i Hercegovine podnio je zahtjev Međunarodnoj košarkaškoj federaciji (FIBA) za odgodu utakmice kvalifikacija za Svjetsko prvenstvo između reprezentacija Litvanije i BiH, koja je zakazana za nedjelju, 27. februarA, u Vilniusu.\nRazlog je sigurnosni rizik kojem bi bio izložen BH. nacionalni tim, s obzirom na dramatičnu situaciju u zemljama koje okružuju Rusiju, saopćeno je iz KSBiH.\n– U saglasnosti sa stručnim štabom i igračima, donijeli smo odluku da reprezentacija BiH ne putuje jutros zajedno za selekcijom Litvanije čarterom u Vilnius, kako je prvobitno planirano. Smatramo da je stanje u tom dijelu Evrope, najblaže govoreći, veoma zabrinjavajuće. Tokom dana se očekuje i da litvanski parlament donese odluku o proglašenju vanrednog stanja, što dovoljno govori. U takvim okolnostima, smatramo da bi bilo najbolje odgoditi utakmicu te smo se obratili najvišim tijelima FIBA-e sa zahtjevom da odredi novi termin meča, kada budemo sigurni da naši reprezentativci neće biti izloženi bilo kakvom riziku tokom putovanja u Litvaniju – ističe generalni sekretar KSBiH Amer Čolan.\n← Dan nezavisnosti Bosne i Hercegovine neradni dan\nGrađani u BiH u većim količinama kupuju brašno, nadležni kažu da nema razloga za strah →